cyanic-selkie/wikianc huggingface dataset:
揭傒斯
揭文安公傒斯字曼碩，元龍興富州人也，父來成，宋鄉貢進士. 宋度宗咸淳十年，傒斯誕. 宋亡，家貧，父子相切磋. 斯進學刻苦，俾夜作晝，遂博學. 元大德中，出入湘、漢間，湖南帥趙淇賞識之. 湖南憲長程鉅夫以從妹妻之. 延祐初，獲薦爲翰林國史院編修官. 斯在官率事謹，朝廷儀軌，莫不熟記. 集賢學士王約亦嘗高之. 天曆初，擢奎章閣授經郎，文宗皇帝甚器之. 元統初，銓敘集賢學士，階中順大夫. 至正三年致仕. 惠宗皇帝遣使追及，還，議事朝堂，傒斯言時所行鈔法，頗俾通脹，力持兼行新舊銅錢. 丞相雖稱之，其言卒不率. 詔修遼、金、宋三史，傒斯與為總裁官. 成遼史，復撰宋金二史，未成，過勞以寒疾卒，年七十一. 至正六年，制贈護軍，追封豫章郡公，諡文安. 斯性儉而悌，在官有才輒薦，褒貶狷直，不避善惡. 傒斯善書，尤工行草. 作詩長於古樂府，律詩則有唐人風，與清江范梈、浦城楊載唱和. 虞集評其詩，謂「如三日新婦」，又謂「如美女簪花」. 傒斯卒後，門人燮理溥化校錄其文，千頃堂書目載《揭文安公集》五十卷，及明初，缺十三卷矣. 今存揭集凡三種. 一曰四庫全書本，二曰四部叢刊本，三曰豫章叢書本. 集詩單行者有汲古閣刊秋宜集五卷，海山仙館刊揭曼碩詩集三卷. 復有選揭詩入文者數本，諸本以豫章叢書本爲最佳. 共和國立，上海古籍出版社以豫章本爲底，以四部叢刊、海山仙館二本校之，附胡思敬汲古閣本校注，另補《輯遺》一卷於末，成今《揭傒斯全集》九卷.
沈影
沈影（韓語：심영，一九一〇年九月三日〜一九七一年七月二十四日），朝鮮日治時期，朝鮮俳優. 本名沈載卨（韓語：심재설），創氏改名青木沈影（平假名：あおき じんえい）.
青樓
青樓，古藝妓之所也.
欲見花魁，凡歷二關. 一曰旗樓競詩. 客於旗樓前作詩. 二曰打茶圍，品茗論道也.
考証
《南齊書·卷七·東昏侯本紀》：「世祖興光樓，上施青漆，世謂之青樓. 」清袁枚《隨園詩話》：「齊武帝於興光樓上施青漆，謂之青樓」，「今以妓院為青樓，實是誤矣. 」先是青樓之為帝王之居，此證.
魏晉六朝之詩，亦借帝王之青樓，喩美人之所居. 三國曹植《美女篇》：「借問女安居，乃在城南端；青樓臨大路，高門結重關. 」北周庾信《春日觀早朝》：「繡衣年少朝欲歸，美人猶在青樓夢. 」
青樓之為妓院，始於南梁劉邈《萬山採桑人》. 詩云「娼女不勝愁，結束下青樓」. 句中「青樓」，因襲前人而誤傳也. 後遂以青樓指妓院. 如唐杜牧《遣懷》：「十年一覺揚州夢，贏得青樓薄倖名. 」
他典
分類:娛樂
拖雷
拖雷，蒙古大汗，太祖第四子也，母孛兒帖. 蒙古、突厥俗，分諸子於外，幼子承所餘. 是故拖雷常留大帳焉. 從征金、花剌子模、西夏.
一二二七年，太祖崩，拖雷監國二年. 太宗即位，從太宗收定河南諸州，著大勳勞. 一二三二年，太宗不豫，禱天地，請以身代. 數日太宗癒，拖雷從之北還，遇疾而卒. 後其子，即位蒙哥為憲宗，追諡父英武皇帝，廟號睿宗. 至元中，世祖改諡景襄皇帝.
子嗣
拖雷十一子，三子、五子失其名.
貝瓊
貝瓊，字廷琚，崇德人. 性坦率，篤誌好學，年四十八，始領鄉薦. 張士誠屢辟不就. 洪武初，聘修《元史》. 既成，受賜歸. 六年以儒士舉，除國子助教. 瓊嘗慨古樂不作，為《大韶賦》以見誌. 宋濂之為司業也，建議立四學，並祀舜、禹、湯、文為先聖. 太祖既絀其說，瓊復為《釋奠解》駁之，識者多是瓊議. 與美和、鉉齊名，時稱「成均三助」. 九年改官中都國子監，教勛臣子弟. 瓊學行素優，將校武臣皆知禮重. 十一年致仕，卒.
豬油
豬油，豚之脂膏也. 在漢亦稱大油、葷油. 欲得豬油，取豬肥肉入鼎鑊，以火煉之，則得黃油，味香，少頃則冷，色白而凝，所餘渣滓，曰「豬油渣」，亦可食也.
其味甘厚，耐溫，適於中華之烹飪. 因其置於室中則凝，熱之則化，適於烹飪麵點，故廣用於中式麵點.
白城市
白城市者，中華人民共和國吉林省之一地級市也. 略曰洮. 處吉林西北之松嫩平原，科爾沁草原經之. 吉林、黑龍江、內蒙古會此.
它典
分類:吉林省區劃
林旺
林旺者，象也，生於西元一九一七年，英屬緬甸，民國九十二年二月廿六日卒於臺灣臺北市立動物園，享年八十五.
分類:著名象 分類:緬甸史 分類:民國臺灣紀事
尚寧王
琉球國中山王尚寧，後尚氏第七代王也，神號日賀末按司添. 嘉靖四十三年降誕.
三十四年，明遣夏子陽等齎詔至國封王. 三十七年，日本薩州遣兵三千入國，破首里，執王至鹿兒島. 王遣王舅毛鳳儀、長史金應魁等如明馳報兵警. 三十九年，歸國，琉球遂貳於薩摩.
顧巴岱
顧巴岱，愛新覺羅氏，滿洲鑲黃旗人，清覺羅. 六祖包朗阿裔孫，在六祖諸孫中，其家最先從太祖起兵. 包朗阿四世孫，三等男拜三之子，一等男顧納岱之弟，一等子謨洛渾之叔. 順治十七年，謨洛渾從討福建鄭成功，攻廈門時死之，朝廷令顧巴岱之子席圖庫襲一等子爵.
尚寧王
四十八年九月十九日，薨. 在位三十二年，壽五十七，葬極樂陵. 無嗣，族子尚豐立.
卡爾達諾
卡爾達諾公吉羅拉莫者，義大利人也. 一五〇一年九月二十四日生於帕維亞，一五七六年九月二十一日卒於羅馬. 義大利格學、算學巨擘也.
顧巴岱
引據
《清史稿·卷一百六十一·表一·皇子世表一》
卡爾達諾
傳
少孤弱. 稍長，入帕維亞、波隆納大學習醫術. 學問既成，行醫四方. 問診之暇，留心算學. 其算學著作多刊行於是.
顧巴岱
注
分類:清列傳
卡爾達諾
傳
而後雲遊數年，及歸，人皆爭聘爲教授. 於是卡氏三分其時：其三分之一，攻於占星學；又三分之一，埋首格學；餘，則放蕩不羈，散放荒誕無稽之言. 一五六二年，以基督之傳表於世，坐罪異教，繫於縲紲. 及出，爲同僚所不齒，遂棄職而去.
卡氏自居羅馬，爲法蘭西王所器重. 法王召卡爾達諾觀星相，日給俸祿. 或曰，卡氏嘗自卜死|忌辰. 及期，身固無恙，遂自戕以全信譽；或曰，此謬傳也. 未知其實.
卡氏生平頗奇. 性好賭，而首創概率論，以是百戰不殆，獲利頗豐. 酷噬算學，喜解久懸未決之題，引以為至樂. 十六世紀，民風多詐，卡氏深惡之. 時或埋首於學問，時或大發狂言，時或倡言「爲人不可不工於理學」. 卡氏固英才，而佯狂以玩世.
著
大數者，卡爾達諾之論著也，一五四五年付梓於紐倫堡. 始，卡氏堅請疇人塔塔利亞授以三次方程解法. 塔氏大怒，惡語相侵，侮辱備至. 未幾，卡氏假託義大利一貴人，馳書於塔氏，謂久慕其名，急欲一視謦欬. 塔氏欣然前往，至則祇見卡氏在. 卡氏重申前請，情至懇切，而塔氏終應許之. 卡氏之好學不倦若此.
歷代以來，論及方程式之根，惟正根而已，無及負根者. 卡氏則除負根外，更論及虛根. 並證明虛根偶出，必不單獨；惟虛數爲何，卡氏未加闡述. 而論其意義、首創虛數單位而廣其用者，功屬高斯.
方程式之根及係數之緣，亦公所發見者. 卡氏亦有功於格學、醫術，惟算學之勳為最. 後人論次其文，集爲十卷，一六六三年刊行於法蘭西之里昂.
卡氏身後，算學大家輩出. 雖皆有功與斯道，然卡氏多創先河，裨益後人，功不可沒.
須賀川市
須賀川市屬日本福島縣也.
地理
東臨石川郡平田村，南至石川郡玉川村、同郡鏡石町、岩瀨郡天榮村，北接郡山市.
沿革
昭和廿九年，岩瀨郡：須賀川町、濱田村、西袋村、稻田村、石川郡小鹽江村合，而爲須賀川市. 三十年，倂岩瀨郡仁井田村. 四十二年，倂石川郡大東村.
平成十七年，倂岩瀨郡：長沼町、岩瀨村.
童貫
未幾，為熙河蘭湟、秦鳳路經略安撫制置使，累遷武康軍節度使. 討溪哥臧征，復積石軍、洮州，加檢校司空. 頗恃功驕恣，選置將吏，皆捷取中旨，不復關朝廷，寖咈京意. 除開府儀同三司，京曰：「使相豈應授宦官？」不奉詔.
政和元年，進檢校太尉，使契丹. 或言：「以宦官為上介，國無人乎？」帝曰：「契丹聞貫破羌，故欲見之，因使覘國，策之善者也. 」使還，益展奮，廟謨兵柄皆屬焉. 遂請進築夏國橫山，以太尉為陝西、河東、河北宣撫使. 俄開府儀同三司，簽書樞密院河西北兩房. 不三歲，領院事. 更武信、武寧、護國、河東、山南東道、劍南、東川等九鎮、太傅、涇國公. 時人稱蔡京為公相，因稱貫為媼相.
將秦、晉銳師深入河、隴，薄於蕭關古骨龍，謂可制夏人死命. 遣大將劉法取朔方，法不可，貫逼之曰：「君在京師時，親授命於王所，自言必成功，今難之，何也？」法不得已出塞，遇伏而死. 法，西州名將，既死，諸軍恟懼. 貫隱其敗，以捷聞，百官入賀，皆切齒，然莫敢言. 關右既困，夏人亦不能支，乃因遼人進誓表納款. 使至，授以誓詔，辭不取，貫強館伴使固與之，還及境，棄諸道上. 舊制，熟羌不授漢官，貫故引拔之，有至節度使者. 弓箭手失其分地而使守新疆，禁卒逃亡不死而得改隸他籍，軍政盡壞.
扶南
扶南國者，亦名夫南、跋南. 東南亞古國也. 西元六二八年，國滅於真臘.
分類:東南亞史
尖沙咀
尖沙咀，或尖沙嘴，古稱尖沙頭、香埗頭，在香港九龍南端，屬油尖旺區，商賈輻輳，車水馬龍，乃香港重賈之地也. 有天館、史館、格致館、文藝院諸展館；亦有景點古蹟曰星光大道、鐘樓、柏麗貨街者，客多遊於此. 隔維多利亞港對望港島矣.
往來
要道：
港鐵：
義輿：
馬成賢
馬成賢，甘肅河州人，回回人也. 綠林出身.
傳
清光緒三十三年生. 民國十三年受改編，歷寧海軍、國民革命軍第二集團軍暫編第二十六師、暫編第九混成旅、暫編第一師、新編第九師、第一零零師之中下級之將也.
二十六年十月調青海省國民兵訓練總隊上校之總隊長.
三十四年六月十五日敘封陸軍騎兵上校. 十月十日獲賞忠勤勳章也.
三十五年五月五日獲賞勝利勳章焉.
三十七年元月元日獲賞四等寶鼎勳章. 四月遷青海全省保安司令部少將之高參，馬步芳領司令職也. 七月十日獲賞忠勇勳章. 二十日遷整騎十四旅少將旅長，旅轄二團焉.
三十八年七月二十八日所部於固關沒後罷居. 十一月會叛，自為「反共救國軍」之第三軍長，而譚呈祥自領總司令也.
一九五零年三月於青海化隆重降之.
一九五一年五月二十五日於青海西寧斃之.
丁先國
縮圖|右|丁先國 丁先國，清宣統元年六月生，湖北麻城人也. 民國十六年八月入丁家畈村之赤衛隊，十一月十三日，中共起事於黃安、麻城二縣，先國從之. 黃安，即今之紅安也. 十八年十一月，入紅軍，十九年八月，入中共.
國共初爭，乃戰於湖北新洲城、孝感縣雙橋鎮、黃安縣田樹崗、河南豆腐店、黃安縣洪石、沙口、七里坪、河南光山縣團山諸城也.
抗日始，中共和於國府，其軍改曰八路軍、新四軍也. 先國率部戰於山西乘頭、河南崑山、陽明堡、神頭嶺. 陽明堡、神頭嶺二役乃八路軍之名戰也.
抗日終，國共又起內爭，逾三年，中共勝，建國於北京. 朝鮮內爭，中共兵發朝鮮，先國從之. 後駐軍重慶也. 一九五五年，中央封賞有功之將，先國封少將，賞一級八一勳章、二級獨立自由勳章同一級解放勳章也.
一九七一年，邱會作失事，先國亦被免也. 一九八三年十月離職. 一九八八年受賞一級紅星功勳榮譽章也. 其征伐多年，二度負傷也. 二零零一年十一月十一日，逝於重慶，年九十三矣. 其體焚之，竟得彈片三塊也.
家
先國有堂弟二，長先德、次憲法，皆開國之功臣也. 子三，長凱洲、次志平、次京平;女一，渝萍.
分類:宣統列傳 分類:湖北省列傳 分類:民國列傳
超級任天堂
超級任天堂（日文：スーパーファミコン，英文：Super Nintendo Entertainment System），任天堂所製. 第四世代之遊戲機也. 于一九九〇年始創. 分類:平成電子遊戲
遼義宗
遼義宗文献钦義皇帝諱倍，耶律氏，契丹名圖欲，或作突欲、托雲等，唐賜名曰東丹慕華，後改曰李贊華. 契丹族，迭剌部霞瀨益石烈鄉耶律里人，遼太祖與淳欽皇后之長子，太宗與章肅皇帝之長兄，世宗之父. <ref name= 東丹國王.
紀
唐光化二年生. 幼穎悟好學，深得太祖之器重，遼神册元年立為皇太子. 天顯元年，封東丹王，號人皇王，建元甘露. 同年太祖崩，太宗嗣位. 三年，東丹國南遷，改東平為南京. 時，太宗陰防義宗. 五年，義宗弃國，奔唐. 十一年唐滅，閏十一月二十六日，義宗被害，太宗葬其於顯陵，並加諡曰文武元皇王. <ref name=
會同十年，太宗崩. 義宗長子阮終得其位，是為世宗，追諡父為讓國皇帝，聖宗統和中，改諡文獻. 重熙十年，興宗又增諡文獻欽義皇帝，廟號義宗， 追諡二后曰端順、柔貞.
譯書
《陰符經》
畫作
縮圖|右|騎射圖
海淀區
海淀區，屬中華人民共和國北京市. 在城西，方六千四百六十二頃，口三百五十九萬三千有奇. 東鄰西城區、朝陽區，西連石景山、門頭溝二區，北接昌平區，南抵豐臺區. 南北長約六十里；東西寬約五十八里. 下轄街道廿二，凡七鎮.
它典
分類:北京市區劃
薛嵩
薛嵩，絳州萬泉人. 系出河東薛氏南祖. 祖禮，即仁貴，松漠道大總管. 父楚玉，左羽林將軍，范陽、平盧節度使. 嵩并兄弟共五人.
嵩出高門，少不更事. 家中世為將，復不識書. 安史之亂起，嵩從亂軍反唐. 肅宗遣仆固懷恩擊史朝義，嵩時為據相州，聞朝義敗，乃降. 懷恩釋之，仍以嵩守相州，充相、衛、洺、邢等州節度觀察使. 時大亂甫平，朝廷欲息事寧人，遂任亂軍諸將為節度. 嵩特為重用，由是感激，所領之地乃治. 極官檢校右僕射，封平陽郡王. 大曆七年冬十二月，薨於磁州. 帝聞之，贈三公印綬. 復贈太保. 子平、雲石、昌朝、貽謀、昌族、昌期、昌宗、昌運、皐、婺、聿.
法薩里亞
《法薩里亞》，又名「內戰賦」，羅馬文士盧坎作. 帝凱撒伐龐培黨於法薩里亞，遂以為篇名. 其賦也，哀羅馬之內亂，痛共和之傾覆，傷自由之未得，刺帝制之昏暴，以小加圖為英傑. 今存十章，賦未成，坎薨.
分類:書籍
拉登
拉登生沙特都利雅得，世業營造，家業殷實. 兄弟凡五十二人，行十七.
及長，亦習營造，迨父歿，承其業.
一九七九年，阿富汗見伐於蘇聯，拉登往資之. 適美蘇相爭，遂得美陰援，召其旅，練其兵，十年方止. 其間，拉登黨其隨者，立師曰「基地」.
二〇〇一年，九月十一日，有客自中東來，各匿其名，劫四客機，其二隳紐約世貿中心；一崩五角大樓，去其半垣；餘者本趨白宮，以乘者抗之，不得行，乃墜於賓夕法尼亞. 是役，死傷三千有奇，天下震動，是謂九一一之禍. 時多言此拉登所謀劃也. 群情激奮，黎元共誅. 越四年，拉登晦認. 方是時，舉世嘩然，聯合國以「基地」為恐怖組織，美國懸巨賞以緝之. 復以陰資拉登故，伐阿富汗、伊拉克.
其後，拉登走阿富汗、巴基斯坦之鄙，長匿其蹤，雖以美國之堅兵利器，而十年莫尋，基地之徒，猶行兇於世，致庶民見害.
二〇一一年五月，時英美諸軍戰於利比亞，突得確報，謂拉登隱於巴基斯坦阿伯塔巴德某所，美總統奧巴馬遂遣精兵奔襲，乃伏誅，年五十四. 或謂其舍無網絡電話之入，且盡焚所棄，由是見疑. 未幾，美師依回回例，葬諸阿拉伯海之北，所以未明言葬地者，恐成其餘黨憑弔之所也.
無頭雞麥克
無頭雞麥克，雞，生於一九四五年四月，卒於一九四七年三月，生美國，斬首而生十有八月.
田村市
田村市屬日本福島縣也.
沿革
平成十七年，田村郡：瀧根町、大越町、都路村、常葉町、船引町合，而爲田村市.
它典
分類:東北地方區劃‎
任天堂六十四
任天堂六十四（日文：ニンテンドウ64，英文：Nintendo 64），簡言N64，玩物也，任天堂所製. 屬第五代. 肇於平成八年.
銷約三千二百九十三萬餘.
分類:平成電子遊戲
大日本帝國
大日本帝國（）者，存續於十九世紀末至二十世紀初之一東亞故國也. 自公元一八六八年至一九四七年間存焉，享國祚凡七十九載. 國體以君主立憲為基，唯天皇依其憲制第二條而神聖不可侵犯. 其經大小諸役，廣開疆土，拓壤於四方. 二次世界大戰間原欲以日本四島為礎，經其『大東亞戰爭』而建『大東亞共榮圈』，然以眞珠港之襲俾美入戰，歷四年終因國力不支而降，後其國制亦因之不存.
不悅貓
不悅貓，貓，原名塔達醬. 二零一二年四月四日，生於美國亞利桑那州莫里斯敦. 以面如恆忿，風靡一時，蓋以患軟骨不全故. 後尿道感染而沒，時二零一九年五月十四日.
分類:著名貓 分類:美國紀事
真蛸保羅
真蛸保羅，蛸，生德奧伯豪森之水族館. 生於二零零八年元月廿六日，卒於二零一零十月廿五日. 傳說，此蛸能卜足球賽績.
分類:德國紀事 分類:著名動物
芙絲汀娜
芙絲汀娜，西元一百三十年九月生於羅馬，父安敦寧. 西元一四五年，配馬可奧勒留. 勒留者，敦寧養子也，蓋《後漢書》之「大秦王安敦」也. 西元一四七年，敦寧崩，馬可奧勒留、維魯斯奉先帝遺詔，共登大位，芙絲汀娜為馬可后.
帝臨陣討敵，后常幸從，眾將士敬后賢德. 然史家凱西烏斯、《羅馬帝王紀》皆云：「汀娜多行不倫之事. 」又曰：「后與角鬥士有私. 」孰真孰偽，莫可考焉.
西元一七五年四月，大將阿維底斯稱帝大逆，或曰后策之. 七月，亂平，阿維底斯死. 冬，后崩. 帝哀之，葬羅馬皇陵，年四十五.
加納史
加納，古國也，在西非. 西元前二十世紀，已有民居. 後為馬里所滅. 西元十五世紀，葡人至此，貿易始興. 地產金石，遂有黃金海岸之名. 十九世紀，英國征服其地. 一九五六年，獨立. 一九九三年，新法誕，第四共和國肇於是歲.
君民共主
君民共主，通曰君主立憲，略云君憲，言君主固九五至尊，居萬民之上. 而立憲法，則但享名譽，權利無別於公民. 英國光榮革命後始有之.
所以稱共主者，謂民權之不可輕，而君主亦不可無. 國有上下交爭，雖致革命，而有皇室顯族，覃施之深，自不待言. 而況為帝者，傳統所及，榮華之外，維繫朝綱者，君臣之道也. 故雖百千權貴，而得一無上君主為之制衡者，有國之權. 此即立憲所由來，立憲何？以限君權，以伸民權者也.
考古今君憲，其類大抵二分，有實權者，有虛君者. 又或有二元之君主，或有議會之君主也.
分類:政治
白河市
白河市屬日本福島縣也.
地理
東臨石川郡石川町、同郡淺川町、東白川郡棚倉町，南至栃木縣那須郡那須町，西伴西白河郡西鄕村，北接岩瀨郡天榮村、西白河郡矢吹町、同郡泉崎村、同郡中島村.
沿革
昭和廿四年，西白河郡：白河町、大沼村合，而爲白河市. 廿九年，倂西白河郡：白坂村、小田川村. 三十年，倂西白河郡：五箇村、表鄕村之一部.
平成十七年，白河市、西白河郡：表鄕村、大信村、東村，而爲白河市.
它典
分類:東北地方區劃‎
客星
客星，非常之星也. 其出也，無恆時；其居也，無定所. 忽見忽沒，或行或止，不可推算，寓於星辰之間如客，故謂之客星. 多實乃彗星、新星、超新星之類也.
龍口市
龍口，煙臺之轄地也，居招遠、棲霞之北，蓬萊之西. 有民六十又八萬餘，領九百餘平方公里之地.
區劃
有街道五，曰新嘉，曰龍港，曰徐福，曰東江，曰東萊. 有鎮八，曰蘆頭，曰北馬，曰七甲，曰石良，曰蘭高，曰下丁家，曰黃山館，曰諸由觀. 治新嘉街道.
昌平區
昌平區，中華人民共和國北京市轄區也. 居城西北，方兩萬零二百八十頃，口二百一萬有奇. 北與延慶區、懷柔區相毗鄰，南連朝陽、海淀二區，東與順義區接，西與門頭溝區及河北省懷來縣鄰. 轄五地區、二街道與十鎮.
它典
分類:北京市區劃
阿斯巴甜
阿斯巴甜，人造代糖也，為天門冬胺酸之甲基酯. 甜而無醣，用於飲食，以代醣類. 歐盟編碼為歐九五一.
一九六五年製成，並得專利. 初售，稱天冬甜素. 一九八一年，美國藥食監核准食用. 一九九二年，專利過期.
自合成以還，屢有辯其利害者. 數爭於網絡，乃及於美國國會聽證會.
二零一三年，歐洲食物監督，會集專家，共議其性，定論以今之所用量，無害於人. 惟攝於內，解而可得苯丙氨酸，或有害於苯丙酮尿病患，彼宜慎之. 二零一八年，復言其所益於減重、糖尿者，查無憑據，實不深遠.
據
[[Category:食]] 分類:有機化學
香港語言學學會粵語拼音方案
香港語言學學會粵語拼音方案，或曰「粵拼」，乃一粵語拼音方案，公元一九九三年出自香港語言學學會.
調
阿拉伯數字示粵語之九聲六調.
他典
香港語言學學會
粵語審音配詞字庫 分類:漢語拼讀程式
裴炎
裴炎字子隆. 绛州聞喜人也. 系出河東裴氏西眷洗馬裴，前秦大鴻臚裴慬之裔. 父大同，洛交府折衝. 炎相中宗、武后. 初傅太子，高宗崩時，受命同平章事，入相. 因事與中宗生隙，遂助則天皇后廢帝. 中宗既廢，以功封河東縣候. 開耀元年十月，定襄道大總管裴行儉克定突厥阿史那伏念、阿史那温傅等，行儉許其不死，炎忌行儉有功，命殺來降者，行儉大憾，委官不出矣. 文明元年，徐敬業反，則天后召炎議事，炎謂當反政於唐皇帝，為御史所奏，朝臣力救之，不免. 光宅元年十月，斬於都亭驛之前街. 及睿宗朝，下制昭雪，赠益州大都督.
相馬市
相馬市屬日本福島縣也.
地理
東臨太平洋. 南至南相馬市、相馬郡飯館村，西伴伊達市，北接宮城縣伊具郡丸森町、相馬郡新地町.
它典
分類:東北地方區劃‎
前二年
合黃帝紀元二六九六年，孔子五五〇年，皇紀六五九年，檀君紀元二三三二年，佛曆五四三年，歲次己未，肖羊.
年號紀年
漢：元壽元年
生
漢寧平長公主生.
卒
分類:前〇年代 〇
曹玉清
縮圖|右|曹玉清 曹玉清，又名曰光銘、金聲，清光緒三十二年七月初七生，湖南新晃人，侗族. 家中甚貧寒.
民國十三年，玉清投黔軍，入王天培部. 十五年，天培率部歸國軍，北伐，玉清隨部徵宜昌、安慶、徐州、臨城、泰安. 十六年，蔣中正殺天培，玉清等三十多人投駐江西之滇軍也. 十八年春，駐軍於江西萬載縣城.
清明，玉清起事於萬載，投紅軍黃公略部. 公略，其部常年戰於平江、瀏陽、萬載諸城也. 當年，玉清入中共.
南寧市
它典
分類:廣西壯族自治區區劃
曹玉清
十九年，紅軍攻湖北陽新，玉清率部戰之，負重傷. 八月北渡長江，同戰於黃梅、廣濟、浠水之游擊隊合之.
二十一年，戰於蘇家埠，其首負重傷，仍堅持指揮作戰也. 六月因改組派之名捕之，是年秋方釋之. 後隨部長征也.
西路軍西征，玉清從之. 失利，玉清被俘，國共合，方釋，學於延安抗大. 後入新四軍，征戰於洪湖也. 國軍討共軍，玉清隨部突圍中原，於途多有征戰. 後戰於孟良崮.
三十八年七月，徵安陽、新鄉、邯鄲也. 一九五一年入朝鮮戰之，以軍功受賞朝鮮之二級自由獨立勳章也. 一九五二年歸國，學文化於天津也. 一九五五年駐軍於山西，當年中央封賞諸將，玉清封少將，賞二級八一勳章、二級獨立自由勳章同二級解放勳章也. 後卒業於南京軍事學院也.
文革始，玉清為林彪所誣，受難也. 一九八零年五月方平之. 因其管山西之農事，民皆曰其農業通、糧棉油幹部也. 後因功得賞一級紅星功勳榮譽章也. 一九九一年，逝.
有框|右|曹玉清將軍與夫人
分類:湖南省列傳
劉穆之
劉穆之，字道和，小字道人，晉东莞莒人也，世居京口. 初为琅邪府主簿，尝梦与宋武帝泛海遇大风，惊俯视船下，见二白龙挟船. 既而至一山，山峰耸秀，意甚悦.
及武帝克京城，從何無忌求府主簿，無忌進穆之. 帝曰：「吾亦識之. 」即馳召焉. 時穆之聞京城有叫聲，晨出陌頭，屬與信會，直視不言者久之，反室壞布裳為褲往見帝，帝謂曰：「我始舉大義，須一軍吏甚急，誰堪其選？」穆之曰：「無見踰者. 」帝笑曰：「卿能自屈，吾事濟矣. 」即於坐受署. 從平建鄴，諸大處分，皆倉卒立定，並穆之所建，遂動見諮詢. 穆之亦竭節盡誠，無所遺隱.
時晉綱寬弛，威禁不行，盛族豪家，負勢陵縱；重以司馬元顯政令違舛，桓玄科條繁密. 穆之斟酌時宜，隨方矯正，不盈旬日，風俗頓改.
從廣固還拒盧循，常居幕中畫策. 劉毅等疾之，每從容言其權重，帝愈信仗之. 穆之外所聞見，大小必白，雖閭里言謔，皆一二以聞. 帝每得人間委密消息以示聰明，皆由穆之. 又愛賓遊，坐客恒滿，布林目以為視聽，故朝野同異，穆之莫不必知. 雖親昵短長，皆陳奏無隱. 人或譏之，穆之曰：「我蒙公恩，義無隱諱，此張遼所以告關羽欲叛也. 」
帝舉止施為，穆之皆下節度，帝書素拙，穆之曰：「此雖小事，然宣佈四遠，願公小復留意. 」帝既不能留意，又稟分有在，穆之乃曰：「公但縱筆為大字，一字徑尺無嫌. 大既足有所包，其勢亦美. 」帝從之，一紙不過六七字便滿.
穆之凡所薦達，不納不止. 常云：「我雖不及荀令君之舉善，然不舉不善. 」穆之與朱齡石並便尺牘，嘗于武帝坐與齡石並答書，自旦至日中，穆之得百函，齡石得八十函，而穆之應對無廢.
遷中軍、太尉司馬，加丹陽尹. 帝西討劉毅，以諸葛長人監留府，疑其難獨任，留穆之輔之. 加建威將軍，置佐吏，配給實力. 長人果有異謀，而猶豫不能發，屏人謂穆之曰：「悠悠之言，雲太尉與我不平，何以至此？」穆之曰：「公泝流遠伐，以老母弱子委節下，若一豪不盡，豈容若此. 」長人意乃小安，穆之亦厚為之備. 長人謂所親曰：「貧賤常思富貴，富貴必踐危機. 今日思為丹徒布衣，不可得也. 」帝還，長人伏誅. 進前將軍. 帝西伐司馬休之，中軍將軍道憐知留任，而事無大小，一決穆之. 遷尚書右僕射，領選，將軍、尹如故. 帝北伐，留世子為中軍將軍、監太尉留府. 轉穆之左僕射、領監軍中軍二府
軍司，將軍、尹、領選如故，甲仗五十人入殿，入居東穆之內總朝政，外供軍旅，決斷如流，事無壅滯. 賓客輻湊，求訴百端，內外諮稟，盈階滿室. 目覽詞訟，手答箋書，耳行聽受，口並酬應，不相參涉，皆悉贍舉. 又言談賞笑，彌日亙時，未嘗倦苦. 裁有閒暇，手自寫書，尋覽篇章，校定墳籍. 性奢豪，食必方丈，旦輒為十人饌，未嘗獨餐. 每至食時，客止十人以還，帳下依常下食，以此為常. 嘗白帝曰：「穆之家本貧賤，贍生多闕，叨忝以來，雖每存約損，而朝夕所須，微為過豐，此外無一豪負公. 」
及帝受晉禪，每歎憶之，曰：「穆之不死，當助我理天下. 可謂'人之雲亡，邦國殄瘁. '」光祿大夫范泰對曰：「聖主在上，英彥滿朝，穆之雖功著艱難，未容便關興毀. 」帝笑曰：「卿不聞驥騄乎，貴日致千里耳. 」帝后復曰：「穆之死，人輕易我. 」其見思如此. 以佐命元勳，追封南康郡公，諡曰文宣.
分類:晉列傳 分類:南朝列傳
秋葉原卌八臺北隊
秋葉原卌八臺北隊，中華民國臺北市歌姬團，立於民國一〇七年二月四日. 東瀛歌舞團秋葉原卌八海外立者也.
鏈
分類:秋葉原卌八家族 分類:臺北市 分類:民國臺灣音樂
宇內至樂之事
《7 ELEVEN【獨身教吾七事】第六課~宇內至樂之事》，臺灣統一超商之廣告，電通國華製，民國一零四年十一月初出.
分類:網絡之俗
甘思和
縮圖|右|甘思和 甘思和，民國四年生，湖北黃安人也. 黃安，即今之紅安也. 其自幼聰慧，固其父送其讀之. 然因家貧，逾二年，即失學也. 十八年入共青團，十九年入紅軍，當年轉中共，其年方十四也.
大革命興，其父、舅、兄嫂皆投之，為敵所害. 思和雖幼，亦從之. 國共初戰，其隨部征戰之，歷鄂豫皖之四次反圍剿、西征，川陝之反三路圍攻、反六路圍攻及長征也. 一日，其為保衛局所捕，押十一日也. 詹才芳聞之，親救之，問曰善書否？其乃書紅軍萬歲四字以明心跡也. 即出，拜才芳之警衛也.
抗日始，先戰於娘子關，二十七年入冀南. 二十九年於百團大戰中，克邱縣也. 三十二年七月，歸延安，學於中央黨校. 後參加中共之代表大會也.
抗日終，國共又開內爭，思和歸冀南，率部克永年，拔國軍於冀南之最後據點也. 後戰於太原，為大軍渡江起關鍵之作用也. 後徵安陽、崇固. 國立，兵駐北京也.
一九五五年，中央封賞諸將，思和以功封少將，賞二級八一勳章、二級獨立自由勳章同一級解放勳章也. 一九八八年又獲賞一級紅星功勳榮譽章也. 十月二十六日，思和逝於北京矣.
南相馬市
南相馬市屬日本福島縣也.
它典
分類:東北地方區劃‎
嘉絨語
嘉絨語者，亦名嘉榮語，川西嘉絨藏人所言，漢、藏同宗之語也.
川西崇山峻嶺，嘉絨民身處絕境，歷千年而語音易者甚少，大類漢藏祖語，故以「活化石」聞. 擬上古漢音，多以之爲據.
嘉絨語屈折變化甚繁，複輔音甚多，故漢人習之不易.
楊修戎
楊修戎，青海化隆人，青海馬家軍一二九軍三五七師師長，漢家，馬步芳近侍出身，剿西路軍拜營長，資淺也. 修戎後在蘭州之役沈家嶺上終一刻始自軍前下之.
嘉絨語
蓋嘉絨語，固口耳之語，及中華人民共和國立，乃以泰西拉丁字母書之.
分類:漢藏語系
楊修戎
傳
二十年五月拜新編第九師手槍營第一連上尉之連長，師長馬步芳，營長馬步鑾也.
二十三年五月新九師改編為第一零零師，馬步芳仍領師長焉. 修戎遷第三零零旅第五九九團少校之團附，旅長韓起功，團長譚呈祥也.
三十二年九月遷第八十二軍特務團上校之團長，時馬繼援繼領軍長焉.
三十五年四月部改曰整編第八十二師特務團，仍為上校之團長，馬繼援改師長職.
三十七年五月二十五日所部改曰第八十二軍特務團，仍領上校之團長，並領平涼警備司令部司令，而馬繼援仍拜軍長焉.
三十八年三月十八日所部擴編為第三五七師，師轄三團，遷少將之師兼領蘭州城防司令. 七月辭司令之職也. 九月八日於青海西寧向解放軍降之. 十月復叛，會立西北革命委員會，後兵敗降也.
一九五一年六月三十日於青海西寧以作亂而斃之.
分類:民國列傳
七一一
7-Eleven，便利店也.
色盲
色盲者，辨色之疾也.
細析其徵，有三，一曰紅色盲，不辨緋與綠、絳與青，視紅若黑，視綠如黃；二曰綠色盲，不辨紅與碧、紫與青，視紅若黑而略褐、視綠似黃而稍暗；三曰藍色盲，所目惟紅青二色，視綠如青，視藍如靛而近黑. 以紅綠藍白四色論，各所見略擬如右圖. 然症多雜合，故罹疾者二屬，一曰紅綠色盲，一曰藍黃色盲. 於二者外，偶或有全色盲，所目無彩，獨黑白耳.
原其理，蓋人目辨色之所賴者，三椎形細胞耳，三者各司一色，缺一則一色不感，是其所見之光譜或短於常人，或其中有缺耳. 是多遺傳之疾也. 中醫以其先天不足，肝腎兩虧或為脾胃虛弱，水穀精微之氣化生不足，玄府之精氣不充而致.
按，目有重損者，亦或患之，其辨色之力或稍異，號曰「後天色盲」. 又有某色不能盡感之者，則辨某色時銳時鈍，其狀類乎近視，非不見，然模糊不辨，不可謂曰「盲」，故名之「色弱」.
今之醫者，以色盲檢測圖診之，其圖常以細圓補綴，或成文，戓狀物，於其成形之關鍵，斑駁紅綠，色盲遂不得辨之. 又或另以近色近乎主圖，常人見之，以其色異，而知其非主，而色盲不辨，誤以其亦圖形旁枝，遂得所識異乎常人者也.
鄭畋
鄭畋字臺文，系出滎陽鄭氏. 畋音田. 父亞，趙郡李德裕黨人，御史中丞. 畋進士登弟，授汴宋節度推官、秘書省校書郎. 父亞出守桂州，畋從之. 宣宗朝令狐绹斥李德裕之黨，畋以父故沒名在野. 懿宗咸通中，绹勢衰，畋為劉瞻所識，辟為從事，復為令狐绹黨人所構，至咸通五年，入為刑部員外郎，轉萬年令. 劉瞻舉為翰林學士，轉戶部郎中. 咸通十年八月，劉瞻忤上罷相，出鎮荊南，畋以瞻舊，放梧州刺史. 僖宗即位，召還畋，加同中書門下平章事，入相. 拜門下侍郎，兼禮部尚書、集賢殿大學士. 黃巢起，范陽盧攜用高駢討巢，畋知駢無意進取，主懷柔撫巢，與攜力爭於朝堂，僖宗怒，二人皆罷相. 及黃巢自交廣北上，與駢戰，駢固守而已，僖宗乃知畋所言不虛，召還. 長安陷，授鳳翔隴右節度使以禦巢軍. 畋散家財，繕城防，中和元年二月，大敗巢將尚讓、王璠. 傳檄四方勤王，王師大振. 授畋檢校尚書左僕射、同平章事，充京西諸道行營都統. 進位檢校司空. 是歲冬，畋將李昌言生變，圍鳳翔，畋乃表昌言代行其職，自至成都朝廷. 朝廷乃以王鐸代討黃巢. 二年冬，薨於隴州官舍. 年五十九. 子凝績，隴州刺史.
唐天復初，與李思恭配饗僖宗廟廷.
色盲
以其辨色不力，醫藥、繪畫、驅車、化學諸行，咸不得業也. 又以其先天之疾，今尚無可藥，惟戴色鏡或可稍減也.
於諸獸，則率多不辨紅綠，惟靈長目，雌性雜合負鼠，袋鼠之屬或其色覺近於人. 然於爬蟲中，有蛇之屬，或可辨紅外線於頰窩者，此非人力所逮矣.
引據
分類:疾病
殷浩
殷浩字渊源. 陳郡長平人也. 識度清遠，兼通玄老. 初爲庾亮引爲記室參軍. 庾翼欲以爲司馬. 除侍中、安西軍司，浩皆不就. 蛰居近十载. 翼致書曉諭之，浩固辭. 康帝朝，庾冰、何充相繼卒. 會稽王攝政事，征浩爲揚州刺史. 浩固讓數月，乃就職. 遂爲王心腹，共抗桓溫. 浩由是與溫有隙. 丁父憂去揚州刺史. 旋復職. 浩用荀羨爲義興、吳郡太守，樹植黨羽. 王羲之勸浩與桓溫和，浩不從. 永和五年，虜人石虎死，北國亂. 朝廷以中軍將軍、假節、都督揚豫徐兗青五州軍事授浩. 浩引兵北伐許、洛. 至壽陽，陰使人說苻健之臣梁安、雷弱兒，以爲內應. 欲進鎮洛陽. 未至而北，還壽陽. 再進再敗. 退保譙城. 事遂寢. 坐罪廢爲庶人. 流東陽信安. 永和十二年，卒於徙所.
南北美之役
南北美之役，又稱南北戰爭，美國內戰也. 始林肯當選總統，南方諸州叛離，自立新國. 鉅戰四年，傷亡凡數十萬，冠絕其史. 卒為北方得勝，混一全國.
緒論
十九世紀中，輝格黨既衰，民主黨二分. 共和黨乃起，據國會，擢總統，聲威日甚. 然其立足北方，弗得南人之心，致南北之嫌隙，亦益廣焉. 而林肯倡廢黑奴、增關稅，雖有益於國，不利南人，蓋南人多以奴植棉，繼而外銷，以易所需. 故二策之舉，損其生計，殊難行於南方焉.
天體力學
天體力學者，支分於憑象. 囊括諸星運行，萬有引力交互也. 類屬應用物理，尤重牛頓力學. 探其常行與狀貌，究者多用力於恆星系. 天體力學濫觴於航運，泰西海通多有正其航向之需. 舟司觀星，開務成風. 牛頓、拉格朗日諸學士，博通數理，探微於斯，論遂備焉.
南北美之役
緒論
誠言，其時北方欲廢奴者，不甚多矣，遑論齊平黑白. 然北人向無奴隸，廢奴與否，不切其身. 故所求者，實為善待黑奴，以合乎惻隱之心. 然奴隸之議既起，南北之縫彌廣，所爭之事，漸遍及諸方，乃至國計民生、幹枝孰重等，而奴隸之辯，反為次焉. 惟鴻溝既成，議題為何，已不重矣.
天體力學
天體力學之疇有七︰攝動理論、自轉理論、數值計方、定質研析、天文動力、天體形狀、多體求作. 通天體力學，可以明蒼穹之所以道. 故專司纂天曆，多亦因之.
南北美之役
緒論
由是觀之，南北之戰，在所難免. 公元一八六零年十二月二十日，林肯甫當選，南卡羅萊納州即去而自立. 無何，密西西比、佛羅里達、阿拉巴馬、喬治亞、路易斯安那及德克薩斯各州，紛紛從之. 而維珍尼亞、北卡羅萊納、田納西及阿肯色四州，初雖苟留，迨動員討逆令下，悉叛去焉. 此十一州，另組南方邦聯，以抗北方，由是美國二分.
天體力學
西元一八六四年，德人以星學遠鏡遙觀海王星，亦蒙算法之功也. 圖畫衛星軌道，亦承其利.
南北美之役
緒論
蓋自美利堅立國以還，地方以獨立脅逼中央之事，不絕於耳，然無一竟成. 今南方諸州，付諸實行，並以為立國之初，各州共組聯邦，乃基於平等互重. 而今北方獨霸，南人之於聯邦，無足輕重，求去理所當然，順理成章，亦無違憲，合乎民意.
天體力學
沿革
古巴比倫人，長年觀星象，略知天文. 內籀日月諸星，四運之法. 然尚無科學統系，巴比倫人年歲繫星位，以成測繪. 待異星復見，可兩相參同，勘校乖謬，亦可推行軌之理.
華夏歷代皆有置官，以錄天象. 商刻蝕字於卜辭，周有憑象氏. 序屬東漢，殊為勃發. 多言天人感應，附會圖讖經緯. 今之欲推星軌，多可由是時所觀. 客星之紀，有所裨益.
南北美之役
緒論
然林肯深非是論，以為眾志成城、團結一心，國始興旺；而一盤散沙、任意去留，國必衰亡. 故假國士韋伯斯特之論，言聯邦、地方，猶若唇齒，合則雙贏，離則俱敗. 並以為聯邦既為諸州所共推，理當在各州之上，譬若人之手腳，由心而動，協調並用，方能成事.
天體力學
沿革
古希臘人撰書尤多，星羅佈位，無一不詳，循以機杼，解其箇中. 希哲以謂坤輿居宇宙正中，他星作均圓. 古希哲亞里斯多德，則以日為中，嘗計日輿相距.
南北美之役
戰事初始
公元一八六一年三月季，南方邦聯立，尋定憲法，舉總統，以戴維斯為之. 無何，南師圍攻森特堡，林肯雖輸以輜重，竟未能勝，駐軍乃降. 而南北之戰，一發不可收拾耳. 時北師統帥漢考克，定計合圍，蓋因北眾南寡，強攻招損，圍困疲敵，則如蟒縛身，大勝可期.
天體力學
沿革
托勒密，羅馬帝國人也，習天文，纂有天文大集一書. 鎔鑄希臘先賢韶華，博徵巴比倫遺饋，書譽盈崇. 時人多趣之，引注己思，善星道，推預益精，所構太陽系儀範，雖無可準天秤動，目視已足矣.
南北美之役
布爾淵首戰
時北方雖人多勢眾、工廠匝地、輜重充裕、國庫盈實，然輿論和戰不一，南界四州亦有叛離之象，故林肯不敢有懈，以策萬全. 夫南界四州者，德拉瓦、肯塔基、密蘇里、馬里蘭是也. 德拉瓦地近要塞費城、肯塔基掌控俄亥俄河、密蘇里制有密西西比河航道，尤有甚者，馬利蘭地處南北京師之中，失之則北都華盛頓危矣，保之則南都里奇蒙可得，故為安此四州，林肯費煞心神，幸竟得全.
放眼南人，將士雖久經沙場，深諳用兵之道，然常恐奴隸謀反，故入伍之丁鮮矣. 而其所求者，亦非混一天下，僅自立為國而已. 由是觀之，南方較諸北方，殊無大志，只為私利. 縱良將有百，但能勝一二之戰，弗可竟定勝局耳.
公元一八六一年七月二十一日，兩軍各三萬餘人，戰於布爾淵. 初，北師處上風，遂以為勝券在握. 然驕兵必敗，千古不易. 未幾，南師援兵至，其帥波爾格、約翰斯頓將兵反擊，一舉而勝，逐北至華盛頓. 由是北人大震，圍困而勝之夢乃滅，反憂南師北侵耳.
當此時，北方水師截獲南方外使之船，逮其使節. 然南使所乘，實為英國之艦，北師此舉，乃怒英廷. 英人遂令北方謝罪，不然戰釁若啟，咎在美國. 林肯為全大局，乃罪己，釋南使耳.
戰術革新
南北鉅戰，傷亡慘重，遂各新兵策，以求克敵制勝. 先是，銃|火銃所及，遠不越七十五米，近不過五十米，故銃兵必近敵而齊射，復套利刃於銃前，易之為劍，拼搏撕殺. 此等戰術，費時失事，難彰火銃之效. 方是時，來福線創，大革火銃，自是可及三百米，為銃兵者，不復為步兵，專事一職. 然南北咸得此術，而火銃亡敵，亟且多焉，兵卒之亡，由是大增.
又，糧餉輜重，補給艱難，自古如是. 優者就食於敵，劣者坐食山崩. 然其時鐵路日建，凡火車可達者，咸可速補軍需，由是飢餓不復，士氣持久，對峙日長. 而行軍一日千里，無懼山川險阻，對陣之兵，乃益多焉.
電報之術，亦用乎斯時. 蓋將在外，君不知其情，難定對策，故自古悉託於將，而猜疑亦生. 今電報既通，軍中之事，若有重大不決者，可上報總統，由是君將互信，猜度不再.
海上之戰，亦有新猶. 蓋千百年來，無論小大之艦，咸以木構，不堪火攻，難抵炮擊. 有見及此，各出奇謀，鐵甲被艦，以禦火攻，以擋炮擊. 而為沉敵艦，火炮遂益良，威力益大，而傷亡亦益多耳.
智帥格蘭特
北師新敗於東，乃亟圖勝於西，以逆乾坤. 時北師准將格蘭特，隸於少將哈萊克麾下，不為人知. 未幾，格氏將兵越密西西比河，戰於肯薩斯，勝，始露鋒芒. 明年，配合哈氏，合攻西田納西，陷康奈爾森堡，大挫南師士氣. 越二月，行至塞羅，九戰南師，亡其帥約翰斯頓，殺敵萬一千人，竟逼逐之. 然己軍亦損萬三千人，可謂慘勝焉.
天體力學
沿革
牛頓綜集大成，鴻闡天行原理，眾皆稱善. 礮彈懸果悉應乎此理，以萬有引力，釋解圓軌道，大簡浩帙.
南北美之役
半島會戰
公元一八六二年四月，麥帥將兵及南，登陸紐約、詹姆士河間之半島，尋數戰南師，俱勝，遂進抵南都之郊. 當此時，麥氏令止行而營，以俟補給援兵. 然北師精銳，咸留於京，麥氏所部，已為次彊，庸有餘兵援焉？如是乎數日，軍情大誤，局勢逆轉，南帥李將軍，親將部曲，力戰北師七日，終逐之焉. 七月，麥氏還抵，前後所喪，凡萬五千人，雖寡於李部所損，未孚北民之望，乃見抨擊.
天體力學
沿革
若以繁牘通算，引納拉格朗日力學，建置極座標，橢圓、畢弗、撥弨之儔，彗星、太空彈道之屬，俱得通解.
南北美之役
半島會戰
至若河海之上，北俱勝南，大礙南師之求援補給，而勝負之竟定，蓋亦有因於此焉.
天體力學
沿革
水星於近日點，運行詭譎. 愛因斯坦草創相對論，遂解水星進動. 各家乃覺牛頓力學陷構. 今以廣義相對論，圓通雙脈衝星，亦可資證重力輻射.
南北美之役
全面戰爭
光陰荏苒，北師速勝之計乃失，林肯遂另圖新策. 誠言，北師亟勝，奴隸之況，未必有所大易，蓋奴隸之自由，不及南民之心故也. 然北方既失戰機，乃欲收奴之心，爰諾悉以釋矣. 而北師之所圖，亦易為重創南方，無論生民、財貨、師旅，悉以奪殺為務. 而斯策者，實有六步，封海岸、禁貿易，此其一也；釋奴隸、毀生計，此其二也；扼河口、斷漕運，此其三也；分其土、絕外援，此其四也；制其都、摧其枯，此其五也；以重利、誘投誠，此其六也.
布爾淵再戰及安提坦之戰
北將波普，招募新軍凡七萬人，以應麥帥. 然行至布爾淵，遇南師，乃戰. 南帥李將軍，將兵五萬六千，以少擊多，陰使傑克森側擊合圍，竟大敗北師. 波氏亡走，率殘部會麥帥. 而李將軍為保萬全，乃引兵四萬五千而北，以取馬里蘭州. 夫馬里蘭者，北都華盛頓之所在也，得之則天下定矣. 麥帥聞訊，糾合大軍，凡八萬七千人，南面而擊，務截李部於京外. 至安提坦河畔，兩軍對決，南師雖重創北師，終寡不敵眾，還師維珍尼亞. 斯戰也，北師六損其一，南師十亡其三，以一日計，傷亡冠絕，至南方敗降，猶未有新之者. 而北師之勝，勵乎林肯之志，促其宣《解放宣言》，以還奴隸自由焉.
解放宣言
蓋因南界諸州，多許蓄奴，釋奴之令，若及舉國，則必怒之，而反弱我，是以林肯思之良久. 公元一八六三年一月一日，《解放宣言》頒，詔釋叛州之奴，並永保其自由不失. 是令只及南方叛州，不及南界諸州，良有以也. 已而，除肯塔基、德拉瓦外，聯邦之州，亦咸釋奴焉.
而南人本欲盟英國，以拒北師，然《解放宣言》之布，絕其希望耳. 蓋英人好自由，重人權，恨販奴，自一八三三年始，已盡釋國內之奴. 今南蓄奴而北自由，英廷莫能盟之而棄北焉.
奴隸飽經煎熬，終歸自由，自有報恩之心. 乃踴躍投於北師. 林肯初不許，惟命其理雜事，後士卒不足，乃允之焉. 迨終戰時，黑人之於北師，十有其一. 林肯因言曰︰「若吾師之黑人，盡投南師，則不出三週，吾師必敗. 」
弗雷德里堡與錢瑟勒斯維爾之戰
麥帥處處防守，不圖進取，未孚林肯之意，乃去職，尋以柏恩賽德為帥. 柏氏好攻，旋發兵十二萬而南，大戰李將軍於弗雷德里堡. 李將軍所部，雖惟七萬八千，然火器精良，且深諳地勢，善加利用，竟勝. 北師傷亡萬二千五百，南師則不及其半，惟五千而已.
弗堡之敗，怒乎林肯，乃再易帥，以胡克任之. 胡氏不思後果，凡戰必攻，因號「戰鬥喬伊」. 公元一八六三年五月四日，胡氏戰李將軍於錢瑟勒斯維爾，時北師擁十三萬之眾，倍於南師，本當必勝. 然李將軍出奇兵，分師為二，左右立於敵前，以輕之焉，復陰命傑克森襲其側，擾其軍心. 北師竟敗，亡萬七千人，而南師則亡萬二千人耳. 南師雖勝，傑氏不幸誤中流彈而亡，自是禦敵之力大降焉.
維克斯堡之戰
南北之戰，兩年而不分高下，北師亟欲定勝，乃圖取維克斯堡. 夫維克斯堡者，密西西比河之要隘也，得之則掌有全河，二分南方，勝負大定. 然其地形險要，東崖高甚. 南師據而廣布火銃，北師之船艦，甫至即為所擊，沉者多矣. 是以大戰之初，北師數攻之，終俱敗焉. 迨公元一八六三年四月，格蘭特親將大軍，陰渡西崖，迴襲其後，逼其退守山峰而不得出，方露勝機. 未幾，雪曼將兵而至，與格氏合圍之，凡三月，卒勝. 南帥彭伯頓領士卒三萬請降，乃許，俱監. 復迫矢不歸南師，而後盡釋.
斯戰也，大振北師士氣，自是密西西比河盡入其手，而南方亦一分為二. 南師之補給，本自德州，今其路斷矣，軍勢益衰. 不數月，蓋茨堡之戰始，戰局遂盡定焉.
吳清源
民國二十七年秀哉讓本因坊家元，退休，八段以上因無人. 二十八年鐮倉十番棋吳泉對戰木谷，木谷五負壹勝降級. 三十年雁金準一八段挑戰十番棋，泉四勝一負，局終止. 三十一年泉升八段，聘娶中原和子. 藤澤庫之助六段挑戰升降十番，藤澤「定先」不勝. 此皆大東亞戰爭時事，泉家人悉西返，瀨越、橋本侶吳氏訪南京，國人賞購吳氏首級，泉遂走.
戰後泉顛沛流離. 讀賣新聞訪泉，泉十番棋兩勝橋本宇太郎. 三十七年對陣巖本薰升降十番，克之. 三十八年民國轉進臺灣，是年吳氏升九段. 昭和二十六年再戰藤澤，降之為「先相先」. 二十八年十番棋降阪田榮男為「定先」. 高川秀格雖於「本因坊-吳氏三番棋」連年告負，然時日本已無人更愈高川，遂以高川對吳氏為升降十番棋壓軸，泉復大勝，高川降格. 斯十六載，吳氏對手各各降級，第令更續升降十番，亦已無堪對陣者. 吳氏霸踞棋壇，稱昭和棋聖. 眾以爲本因坊道策、秀策以來第一人也. 或曰「碁」曰「ご」，「吳」亦曰「ご」，豈非天數.
昭和二十七年蔣介石面授「大國手」號. 三十六年，泉車禍入院，棋力不復當年，後專務棋理，調教後學. 平成十五年訪臺，馬英九授榮譽市民獎章，辭不受. 二十一年入選囲碁殿堂，辭不受. 二十六年百歲辭世.
愛之圓周率
《愛之圓周率》，電視劇也. 民國一零七年七月廿一日始播於臺視.
分類:臺視土曜優質戲劇‎
長野縣短期大學
長野縣短期大學，日本公立短期大學也，在長野縣長野市. 日本短期大學中，開學最古. 有多文化交流學科、生活科學科、幼兒教育學科三學部，長上條宏之.
沿革
昭和四年，長野女子專門學校. 二十五年，因長野縣，更爲長野縣短期大學. 平成十六年四月，男女同校至今.
正方形
正方形者，簡曰方. 四邊、四角等之平面也. 四倍邊長為周界，邊長平方為面積.
方者，正四邊形也，乃特殊之矩形、菱形、對稱四邊形、平行四邊形矣. 四內角者皆為直角. 夫若四邊四角皆侔，亦有以下諸性：
塔利班
塔利班者，阿富汗一反軍也. 譯自波斯語طالبان，意弟子也. 立於一九九四年. 信回教遜尼派，行沙里亞法，反西方. 一九九六年據阿富汗京喀布爾，立阿富汗伊斯蘭酋長國. 二零零一年九月十一日，有賊自中東來，劫客機以隳紐約世貿中心，五角大樓. 逝者近三千也，是謂九一一之禍，朝野震動，舉世嘩然. 美國令阿富汗擒賊獻之，不從，怒，乃與北約，助北方聯盟以伐阿富汗. 剿塔利班復仇，耗銀二萬億，傷亡數十萬，凡十載，乃滅拉登. 扶植傀儡，不成，似中東大亂，民不聊生，難民斥道，又十載，乃與塔利班議和，撤軍而去. 逐離喀布爾遠走他鄉. 二〇二一年，美軍收兵，官軍兵敗如山倒，塔利班復政.
縮圖|塔利班之旗
趙宣子
趙宣子諱盾，諡曰宣孟，亦謂趙孟. 春秋時晉執政也. 宣子仕襄、靈、成三世，累有政績，孔子謂「良大夫」也. 今襄汾趙康鎮有其墓及祠也.
傳
約生於周惠王二十四年. 宣子與趙同、趙括、嬰齊為異母弟，父為衰. 驪姬之亂，趙衰、狐堰保文公奔狄，狄伐咎如，獲叔隗、季隗. 文公納季隗，生伯儵、叔劉；以叔隗妻趙衰，生宣子. 約卒於周定王六年，年約五十也. 子趙朔.
引據
分類:周列傳
日本雅樂
日本雅樂者（日文：雅楽、ががく），東國日本事王侯之樂、舞，而世之古樂也. 自唐燕樂出.
管弦嘔啞 ，器笙、器笛 、器琵琶、器鼓之合聲也.
左右樂
其樂舞，左右而分. 左方樂及舞唐傳，右方樂及舞高麗日本之土產也.
史
唐樂流自奈良代（唐景龍四年至唐貞元十年），播于平安代. 朝中召入,始為雅樂.
應仁亂（明成化三年至成化十三年）中，樂官見逐. 其後百年德川幕府始召歸，至今不絕也.
樂官
樂官合屬樂部（今宮內廳樂部）. 其人皆世胄，而技悉秘傳.
聲聞者,東儀秀樹
喜多方市
喜多方市屬日本福島縣也.
地理
東臨耶麻郡北鹽原村、同郡磐梯町，南至會津若松市、河沼郡湯川村、同郡會津坂下町，西伴耶麻郡西會津町、新潟縣東蒲原郡阿賀町、同縣新發田市，北接山形縣西置賜郡小國町、同縣同郡飯豐町、同縣米澤市.
沿革
昭和廿九年，耶麻郡：喜多方町、松山村、上三宮村、岩月村、關柴村、熊倉村、慶德村、豐川村合，而爲喜多方市.
平成十八年，喜多方市、耶麻郡：熱鹽加納村、鹽川町、山都町、高鄕村合，而爲喜多方市.
它典
分類:東北地方區劃‎
黃巢
齊承天應運啟聖睿文宣武皇帝黃巢，曹州冤句人也. 巢販鹽為生. 僖宗乾符中，饑荒頻仍，王仙芝、尚君長起事，陷曹州. 及仙芝勢窘，尚君長為朝廷所誅，君長弟讓走嵖岈山，巢率其眾投讓. 未幾眾至數萬，攻掠州縣，號沖天大將軍. 傳檄四方，四方向應. 王仙芝敗，其眾皆歸巢下. 朝廷所下招討太原王鐸，不思進取，巢遂南走，至淮南遇高駢，偽降駢於天長，駢將張璘為巢所殺，巢兼其眾，南陷湖、湘、交、廣. 巢據廣州，斥宰輔，求為安南都護，廣州節度使，朝廷不允. 久之，其眾疫病，巢遂引軍北上，經江浙犯淮南. 掠高駢所轄，駢固守. 巢遂渡淮水，廣明元年十一月十七日，洛陽陷. 逼潼關，威震朝廷. 朝廷命禁軍神策、博野眾十萬禦之，巢遣尚讓、林言由禁谷入其腹地，夾攻潼關，官軍大敗. 博野軍自還京，燒討西市. 十二月三日，唐皇帝自京遁走，五日，巢陷長安. 十三日，巢稱皇帝，改元金統. 置百官. 國號大齊. 中和元年二月，巢軍為鄭畋敗於鳳翔龍尾坡. 未幾而勤王軍集，巢據長安，四面受敵，糧盡賦絕，乃殺京中居民以為食. 中和二年，王處存入京師，巢敗退. 復戮百姓甚眾. 十一月，沙陀李克用南下勤王. 巢勢益窘. 中和三年正月，李克用擊巢，巢軍大敗於梁田坡. 克巢所據華州. 五月，巢軍犯蔡州，守將秦宗權降巢. 進犯陳州，為唐軍所敗. 遂流竄山東，久之，李克用會各路諸侯，唐軍大集，巢屢戰屢敗，其軍散于兖州. 巢走入泰山，至狼虎谷，為林言所殺，梟首送徐州. 巢死不二十餘歲，唐亡. 故世有謂唐實亡於巢者也.
環翠區
環翠區，威海之治所也，居黃海之南，文登之北，榮成之西. 有民三十又六萬餘.
區劃
有街道五，曰竹島，曰環翠樓，曰孫家疃，曰嵩山，曰鯨園. 有鎮三，曰張村，曰羊亭，曰溫泉. 治環翠樓街道.
分類:威海市區劃
蜂群
B'z，日本樂社也，立於昭和六十三年.
鏈
分類:昭和音樂
江淹
梁醴陵憲伯江淹字文通，宋濟陽考城人. 少孤貧，常慕司馬相如、梁鴻之為人. 父康之，南沙令，雅有才思. 淹早為高平檀超所知，常升以上席，甚加禮焉. 起家南徐州從事，轉奉朝請.
建平王景素好士，淹隨王在南兗州. 廣陵令郭彥文得罪，辭連淹，言受金，淹被繫州獄，淹在獄中上書. 景素覽書，即日出之. 尋舉南徐州秀才，對策上第，轉巴陵王國左常侍.
景素為荊州，淹從之鎮. 廢帝昱即位，多失德. 景素專據上流，咸勸因此舉事. 淹每從容諫曰：「流言納禍，二叔所以同亡；抵局銜怨，七國於焉俱斃. 殿下不求宗廟之安，而信左右之計，則復見麋鹿霜露棲於姑蘇之臺矣. 」景素不納. 及鎮京口，淹又為鎮軍參軍事，領南東海郡丞. 景素與腹心日夜謀議，淹知禍機將發，乃贈詩十五首以諷焉.
會南東海太守陸澄丁艱，淹自謂郡丞應行郡事，景素卻用司馬柳世隆. 淹固求之，景素大怒，言於選部，貶建安吳興令. 淹在縣三年. 升明，蕭道成輔政，聞其才，召為尚書駕部郎、驃騎參軍事.
少頃，荊州刺史沈攸之亂. 道成曰：「天下紛紛若是，君謂何如？」淹對曰：「昔項羽強而劉邦弱，袁紹眾而曹操寡，羽號令諸侯，卒受一劍之辱，紹跨躡四州，終為奔北之虜. 此謂『在德不在鼎』. 公何疑哉. 」道成曰：「聞此言者多矣，試為慮之. 」淹曰：「公雄武有奇略，一勝也；寬容而仁恕，二勝也；賢能畢力，三勝也；民望所歸，四勝也；奉天子而伐叛逆，五勝也. 彼志銳而器小，一敗也；有威而無恩，二敗也；士卒解體，三敗也；搢紳不懷，四敗也；懸兵數千里，而無同惡相濟，五敗也. 故雖豺狼十萬，而終為我獲焉. 」道成笑曰：「君談過矣. 」
梁天監元年，淹為散騎常侍、左紉將軍，封臨沮縣伯. 淹乃謂子弟曰：「吾本素宦，不求富貴，今之忝竊，遂至於此. 平生言止足之事，亦以備矣. 人生行樂，須富貴何時. 吾功名既立，正欲歸身草萊耳. 」以疾遷金紫光祿大夫，改封醴陵伯，卒. 武帝為素服舉哀，諡曰憲伯.
淹少以文章顯，晚節才思微退，云為宣城太守時罷歸，偶宿禪靈寺，夜夢一人自稱張協，謂曰：「前以一匹錦相寄，今可見還. 」淹探懷中得數尺與之，此人大恚曰：「那得割截都盡. 」顧見丘遲謂曰：「餘此數尺既無所用，以遺君. 」自爾淹文章躓矣.
又嘗宿於冶亭，夢一丈夫自稱郭璞，謂淹曰：「吾有筆在卿處多年，可以見還. 」淹乃探懷中得五色筆一以授之. 爾後為詩絕無美句，時人謂之才盡. 今存淹之文章，永明以降多散佚，蓋多不足稱也. 或曰齊梁間永明體興，淹固卑之，遂藏拙也.
凡所著述，自撰為前後集，贈齊史十志，並行於世. 嘗欲為赤縣經以補山海之闕，竟不成. 子蒍襲封嗣，自丹陽尹丞為長城令，有罪削爵. 普通四年，高祖追念淹功，復封蒍吳昌伯，邑如先.
電漿
電漿，又名等離子體、游離體，蓋火熱之際，電子自去，原子電離，乃成此相. 時形體無定，離子富雜，遂可導電. 又粒子群行，一子動，諸子皆動. 以其異於固、液、氣三常態，亦謂「第四相」.
何顒
何顒字伯求，漢荊州南陽郡襄鄉人也. 少與郭泰、賈彪等遊學洛陽. 顒顯名太學，於是中朝名臣太傅陳蕃、司隸李膺等皆深接之. 及黨事起，顒亦名在其中，乃變名姓亡匿汝南間，所至皆交結其豪傑.
戴叔倫
戴叔倫，字幼公，唐潤州金壇人. 師事蕭穎士，為門人冠. 劉晏管鹽鐵，表主運湖南，至雲安，楊子琳反，馳客劫之曰：「歸我金幣，可緩死. 」叔倫曰：「身可殺，財不可奪. 」乃舍之. 嗣曹王臯領湖南、江西，表在幕府. 臯討李希烈，留叔倫領府事，試守撫州刺史. 民歲爭溉灌，為作均水法，俗便利之. 耕餉歲廣，獄無系囚. 俄即真. 期年，詔書褒美，封譙縣男，加金紫服. 齊映、劉滋執政，叔倫勸以「屯難未靖，安之者莫先於兵，兵所藉者食，故金谷之司不輕易人. 天下州縣有上、中、下，緊、望、雄、輔者，有司銓擬，皆便所私，此非為官擇人、為人求治之術. 其尤切者，縣令、錄事參軍事，此二者，宜出中書、門下，無計資序限，遠近高卑，一以殿最升降，則人知勸. 」映等重其言. 遷容管經略使，綏徠夷落，威名流聞. 其治清明仁恕，多方略，故所至稱最. 德宗嘗賦《中和節詩》，遣使者寵賜. 代還，卒於道，年五十八.
狹義相對論
狹義相對論（英：Special Relativity）者，釋時方一體之理. 所據二公理，其一曰：更慣性系而物則不遷；其二曰：易觀者而光速不變. 公曆一九零五年，愛因斯坦著《原動體之電動力學》，其說昭於天下. 當是時，牛頓力學與麥氏電磁方程之不容，光以太之不見，爲格致家所惑久矣，而狹義相對論出，其理庶幾可解. 迨至今日，則世猶稱其真確，雖牛頓力學亦可謂簡易實用之擬. 其理可推及諸現象：尺縮鍾緩、質力等價、速有莫逾、同時不與. 又可由是推知，時方之間有不遷之性.
色盲檢測圖
色盲檢測圖，西醫所以診色盲也，以其亦可診色弱，故或謂本當名其曰「色覺檢查圖」，今多以石原氏所編繪者為宗.
狹義相對論
分類:基礎之文
色盲檢測圖
其圖，或圓或方，拼綴以細粒，粒色斑駁，粒形無章. 或以緋斑為底，而綠斑拼綴成文以嵌其中，則以罹紅色盲者不辨緋綠，見圖則以其渾然色近，不能識也. 又或以緋斑為底，紅斑成圖隱其中，再以綠斑另成一圖覆其上. 則常人以緋紅二色近，故以綠圖為顯，而色盲者不辨緋綠，以為其一色也，故得见紅圖. 令色弱者辨之，則左右躊躇，是亦可診之也.
高厚良
有框|右|高厚良 高厚良，民國四年十二月生，河南新縣人也. 幼貧. 十七年，紅軍建政於其鄉肖家窪. 厚良雖幼，然受馬克思學說之熏，亦從之. 冬，入共青團，二十一年六月入紅軍，做傳令兵也. 二十二年轉中共. 其部反圍剿失利，乃隨部西征也. 二月到六月，同川閥、川陝剿匪督辦田頌堯戰，破其三路圍攻也. 二十三年戰於萬源. 後隨部長征. 二十五年五月，至爐霍，學於紅軍大學. 二十六年元月，學於延安抗大也.
七月七日，倭寇攻吾盧溝橋，我軍抗之. 自盧溝橋，寇乃全面侵吾中華也. 為抗倭，國共乃和，方八年，寇敗.
甘渭漢
有框|右|甘渭漢 甘渭漢，清光緒三十四年七月生，湖南平江人也. 其家貧，九歲牧牛，十一歲做剃髮匠，凡六年也. 國共合，民國十五年五月入國民黨，援北伐也.
十六年，國府剿共，馬日事變發，渭漢脫國民黨，且於七月入中共. 十二月於平江北鄉入游擊隊，十七年十月隨隊入紅軍也. 二十一年伐贛州，救為敵所俘之眾十餘人也. 後隨部長征，徙陝北.
抗日始,國共方合,紅軍改曰八路軍、新四軍,渭漢歸八路軍,率部駐於隴東也. 三十二年入延安中央黨校學之.
抗日終，國共又開內爭，渭漢率部戰於隴海、定陶、豫北. 得豫北，而保劉伯承、鄧小平之大軍強渡黃河，南下征討也.
國立，初駐軍於東北瀋陽，後入軍委也. 一九五五年，中央封賞諸有功之將，渭漢因軍功得封中將，賞一級八一勳章、一級獨立自由勳章同一級解放勳章也. 一九六五年十一月，駐成都也. 文革發，渭漢倒，一九七二年十月方復職，駐瀋陽、旅大二城. 一九八零年元月入軍委. 一九八二年軍改，渭漢申表告老，未準. 一九八五年三月，再申，方准也. 告老後，訪江西、閩西，乃向中央上表陳情五條也. 一九八六年四月一日逝於北京矣.
他
一九七九年十月，粟裕得葉劍英之提，向中央上表陳情，然為渭漢壓之. 裕，渭漢之上司也. 裕聞之，大失所望，乃病也.
分類:湖南省列傳
琱玉集
《琱玉集》，類書也，唐人所私撰. 廣羅諸書之逸話，分類而錄之.
巻十二、巻十四存於日本. 東人以爲國寶.
概要
《日本国見在書目錄》以為十五巻. 《崇文總目》、《通志·藝文略》記爲二十巻.
著者不明. 年代無以確攷. 西野貞治云：「蓋西元七世紀末至八世紀初所作. 」
是書雖散佚於中國，然殘帙可見於日本. 即第十二、十四卷. 之二卷，天平十九年所手錄也. 名古屋真福寺宝生院所藏. 日人以爲國寶. 二戰後，久寄東京國立博物館. 西元二零一五年，歸於名古屋.
敦煌文獻諸卷，其誌以「S.2072」者，蓋《琱玉集》殘巻.
清末，《古逸叢書》載其名，故中國人亦知其存矣. 西元一九三三年，日本古典保存會刊其影印本.
引據
分類:類書
燕易王
燕易王，姬姓，佚其諱，文公子，三十七世主，在位凡十二年.
嗣位
燕文公以子易王為太子. 文公二十八年，秦惠文王以女妻太子. 二十九年，文公卒，易王立.
齊奪十城
易王元年，齊宣王乘燕治喪之機發兵攻燕，取燕十城. 易王謂武安君蘇秦曰：『先生至燕，先王助君往見趙王，遂約六國從. 今齊攻趙，次至燕，以先生之故為天下笑，先生能為燕復取齊所侵之城池乎哉？』蘇秦大慚，因言日：『請為王收地. 』於是往齊國，說齊宣王，宣王乃歸燕之十城也.
厚待蘇秦
時，人有詆蘇秦者，曰秦乃左右搖擺，鬻國、反覆之小人，後必致亂. 蘇秦恐坐，於是還燕，而燕王不復其官. 蘇秦見燕王曰：『吾為東周之一俗，無尺寸之功，而王親在廟授官，在廷禮吾. 今臣為王退齊師而復十城，宜以益親. 今臣還而王不授予官，必是有人於王前說吾不忠而傷我也. 實吾之「不忠」，乃王之福也. 聞忠信者，皆所以達其志；發憤之人，一切皆為人也. 且說齊王，並無欺之. 吾將母於東周本非為己立忠信之名，實為人圖. 今若有孝如曾參，廉如伯夷，信如尾生之三人以事王，王以為何如？』
易王曰：『此便足. 』秦曰：『孝如曾參，為盡孝道，不離父母在外宿夜，大王安得使之步行千里而弱燕事在危中之王？廉如伯夷，所以潔己，不肯為孤竹君之嗣，不肯為武王之臣，不受封侯之賞而餓死於首陽山之下. 似此廉，大王安得使之步行千里至齊得十城也？信如尾生，與女子相約於橋下相會，女至久不來，水漲之不去，抱橋柱而死. 如此之信，大王安得使之步行千里卻齊強兵也？臣所以謂之忠信獲罪於王！』
易王曰：『君不忠信而已矣，豈有以忠信而獲罪者乎？』秦曰：『不然也. 吾聞有一人在遠仕，其妻與人私通，其夫將來，夫與其私人患，妻曰：「汝不須憂，吾已備酒待之. 」後三日，其夫果歸，妻使妾以酒進夫飲. 妾欲言酒毒，但恐其將主母逐；慾不作聲，恐毒主父. 乃陽僵把酒潑於地. 主父大怒，將其杖笞五十. 故妾一跌而將酒潑去，謂上存主父，下存主母，然自不免被杖，誰謂忠信而不坐？吾之過，不幸而與其妾相類！』易王聞而悟，即復蘇秦之官. 自此，燕王益厚遇.
薨
九年，時易王母與秦通，王知之後，而益厚遇，蘇秦恐為害，乃說王曰：『臣居燕，不能使燕重，而在齊，可燕重. 』王許，蘇秦乃偽得罪於燕而奔齊，齊宣王以秦為客卿. 蘇秦說齊宣王高宮、廣園，昭王之位，欲以弱齊之力，為燕效勞之.
十年，燕始稱王.
十二年，易王薨，其子噲嗣.
為政
燕王即位初，齊取燕十城，然得蘇秦之力，齊歸十城. 燕王即位之末，乃始稱王，並使蘇秦偽得罪於燕而奔齊，秦勸齊宣王高宮室，廣林園，因以弱齊之力.
注
分類:燕王世家
中華民國國歌
中華民國國歌，詞為國父親撰，曲為程懋筠所譜. 先後有三本，今以民國二十六年版為正.
薩拉丁
生平
薩拉丁所誕當日，父納吉舉家之阿勒頗以求仕宦，育之於大馬士革，少長，頗好經籍，能涉兵事. 從其叔施爾科入埃及討十字軍，凡三戰，勝負有差，施爾科卒，薩氏乃暗刺其國相沙瓦，一一六九年，任绿衣大食維齊爾、埃及總兵，領埃及軍政，號曰埃及王，歲三十一. 七一年，薩氏廢其主阿迪德而自立，是爲素檀，以遜尼派爲國教. 一一七四年，敘利亞埃米爾薨，由是無復能制之者，其勢更盛矣，少頃，引輕軍一旅，嚴肅軍紀，盡收敘利亞地於囊中，薩氏仍不以爲滿，以降十年間，擴疆不止，復得巴勒斯坦、北美索不達米亞. 素重教，每興聖戰而伐十字軍，皆不忘立寺廟，筵經學. 薩氏不好徵新兵，所用皆游勇也，而竟能效死，一一八七年，親征，大敗十字軍於巴勒斯坦，回軍諸路乘勝擊之，三月之間，盡掠巴勒斯坦諸城邑，圍耶京，西人聞之膽裂，是爲哈丁之役. 是年秋十月，聖城光復，自十字軍陷之而立國及是難靖，計八十有八載. 初，薩氏欲盡屠城中奉基督者，以還舊歲回民無辜罹難之仇，卒念此非善，許贖之. 薩拉丁連卻十字軍千里，所餘城池，不過三座. 報奏教宗，歐人譁然，遂興第三次十字軍之役，是役也，薩氏嘗鏖戰英王理查一世，久之，不相高下，遂成三年之約，以期再戰，乃還大馬士革，約未履，薨，年五十六. 子阿齊茲嗣.
文登區
文登，威海之轄地也，居黃海之北，榮成之西，環翠之南，乳山、煙臺之東. 有民五十又八萬餘.
中華民國國歌
詞
分類:國歌 分類:中華民國歌曲
曼谷卌八
BNK48，泰國曼谷歌姬團體，立於泰曆二五六〇年二月十二日. 其名出曼谷. 日本團體海外立者一也.
鏈
分類:秋葉原卌八家族 分類:曼谷 分類:泰國音樂
前三年
合黃帝紀元二六九五年，孔子五四九年，皇紀六五八年，檀君紀元二三三一年，佛曆五四二年，歲次戊午，肖馬.
生
十二月二十四日，大秦帝加爾巴生.
湯一介
湯一介者，湖北黃梅人，而於一九二七年二月十六日生於天津，卒於甲午年八月十六日. 其乃中華人民共和國之巨儒. 一九五一年，一介肄業於北京大學哲學系. 其人精通哲學，嘗為北京大學哲學系之教授，中國哲學與文化研究所之長，亦導諸博士.
前三年
卒
漢尚書僕射鄭崇卒.
湯一介
甲午年八月十六（公曆九月九日），巨儒湯一介卒. 年八十七.
著
一介為一代之巨儒，著作良多. 嘗撰《郭象與魏晉玄學》、《魏晉南北朝時期的道教》、《中國傳統文化中的儒道釋》、《儒道釋與內在超越問題》、《在非有非無之間》、《湯一介學術文化隨筆》、《非實非虛集》、《昔不至今》、《郭象》、《當代學者自選文庫:湯一介卷》、《佛教與中國文化》、《生死》、《Confucianism,　Buddhism,　Taoism,　Christianity and Chinese Culture》、《La Mort》百許論文也. 分類:湖北省列傳
山東工業職業學院
山東工業職業學院，舊稱山東省冶金工業學校，肇於西元一九五九年. 二零零三年，合冶金職工大學，併為今制. 今有生徒凡萬餘.
蔡京
元豐末，大臣議所立，京附蔡確，將害王珪以貪定策之功，不克. 司馬光秉政，復差役法，為期五日，同列病太迫，京獨如約，悉改畿縣雇役，無一違者. 詣政事堂白光，光喜曰：「使人人奉法如君，何不可行之有！」已而臺諫言京挾邪壞法，出知成德軍，改瀛州，徙成都. 諫官范祖禹論京不可用，乃改江淮荊浙發運使，又改知揚州. 歷鄆、永興軍，遷龍圖閣直學士，復知成都.
紹聖初，入權戶部尚書. 章惇復變役法，置司講議，久不決. 京謂惇曰：「取熙寧成法施行之爾，何以講為？」惇然之，雇役遂定. 差雇兩法，光、惇不同. 十年間京再蒞其事，成於反掌，兩人相倚以濟，識者有以見其姦.
卞拜右丞，以京為翰林學士兼侍讀，修國史. 文及甫獄起，命京窮治，京捕內侍張士良，令述陳衍事狀，即以大逆不道論誅，並劉摯、梁燾劾之. 衍死，二人亦貶死，皆錮其子孫. 王巖叟、范祖禹、劉安世復遠竄. 京覬執政，曾布知樞密院，忌之，密言卞備位承轄，京不可以同升，但進承旨.
徽宗即位，罷為端明、龍圖兩學士，知太原，皇太后命帝留京畢史事. 踰數月，諫官陳瓘論其交通近侍，瓘坐斥，京亦出知江寧，頗怏怏，遷延不之官. 御史陳次升、龔夬、陳師錫交論其惡，奪職，提舉洞霄宮，居杭州.
童貫以供奉官詣三吳訪書畫奇巧，留杭累月，京與遊，不舍晝夜. 凡所畫屏幛、扇帶之屬，貫日以達禁中，且附語言論奏至帝所，由是帝屬意京. 又太學博士范致虛素與左街道錄徐知常善，知常以符水出入元符后殿，致虛深結之，道其平日趣向，謂非相京不足以有為. 已而宮妾、宦官合為一詞譽京，遂擢致虛右正言，起京知定州. 崇寧元年，徙大名府. 韓忠彥與曾布交惡，謀引京自助，復用為學士承旨. 徽宗有意修熙、豐政事，起居舍人鄧洵武黨京，撰《愛莫助之圖》以獻，徽宗遂決意用京. 忠彥罷，拜尚書左丞，俄代曾布為右僕射. 制下之日，賜坐延和殿，命之曰：「神宗創法立制，先帝繼之，兩遭變更，國是未定. 朕欲上述父兄之志，卿何以教之？」京頓首謝，願盡死. 二年正月，進左僕射.
京起於逐臣，一旦得志，天下拭目所為，而京陰託「紹述」之柄，箝制天子，用條例司故事，即都省置講議司，自為提舉，以其黨吳居厚、王漢之十餘人為僚屬，取政事之大者，如宗室、冗官、國用、商旅、鹽澤、賦調、尹牧，每一事以三人主之. 凡所設施，皆由是出. 用馮澥、錢遹之議，復廢元祐皇后. 罷科舉法，令州縣悉仿太學三舍考選，建辟雍外學于城南，以待四方之士. 推方田於天下. 榷江、淮七路茶，官自為市. 盡更鹽鈔法，凡舊鈔皆弗用，富商巨賈嘗齎持數十萬緡，一旦化為流丐，甚者至赴水及縊死. 提點淮東刑獄章縡見而哀之，奏改法誤民，京怒，奪其官. 因鑄當十大錢，盡陷縡諸弟. 御史沈畸等用治獄失意，羈削者六人. 陳瓘子正彚以上書黥置海島.
南開黔中，築靖州. 辰溪猺叛，殺漵浦令，京重為賞，募殺一首領者賜之絹三百，官以班行，且不令質究本末. 荊南守馬珹言：「有生猺，有省地猺，今未知叛者為何種族，若計級行賞，俱不能無枉濫. 」蔣之奇知樞密院，恐忤京意，白言珹不體國，京罷珹，命舒亶代之，以勦絕群猺為期. 西收湟川、鄯、廓，取䍧牱、夜郎地.
京既貴而貪益甚，已受僕射奉，復創取司空寄祿錢，如粟、豆、柴薪與傔從糧賜如故，時皆折支，亦悉從真給，但入熟狀奏行，帝不知也.
時元祐群臣貶竄死徙略盡，京猶未愜意，命等其罪狀，首以司馬光，目曰姦黨，刻石文德殿門，又自書為大碑，遍班郡國. 初，元符末以日食求言，言者多及熙寧、紹聖之政，則又籍范柔中以下為邪等，凡名在兩籍者三百九人，皆錮其子孫，不得官京師及近甸. 五年，進司空、開府儀同三司、安遠軍節度使，改封魏國.
時承平既久，帑庾盈溢，京倡為豐、亨、豫、大之說，視官爵財物如糞土，累朝所儲掃地矣. 帝嘗大宴，出玉琖、玉卮示輔臣曰：「欲用此，恐人以為太華. 」京曰：「臣昔使契丹，見玉盤琖，皆石晉時物，持以誇臣，謂南朝無此. 今用之上壽，於禮無嫌. 」帝曰：「先帝作一小臺財數尺，上封者甚眾，朕甚畏其言. 此器已就久矣，倘人言復興，久當莫辨. 」京曰：「事苟當於理，多言不足畏也. 陛下當享天下之奉，區區玉器，何足計哉！」
五年正月，彗出西方，其長竟天. 帝以言者毀黨碑，凡其所建置，一切罷之. 京免為開府儀同三司、中太乙宮使. 其黨陰援於上，大觀元年，復拜左僕射. 以南丹納土，躐拜太尉，受八寶，拜太師.
三年，臺諫交論其惡，遂致仕. 猶提舉修《哲宗實錄》，改封楚國，朝朔望. 太學生陳朝老追疏京惡十四事，曰瀆上帝、罔君父、結奧援、輕爵祿、廣費用、變法度、妄制作、喜導諛、箝臺諫、熾親黨、長奔競、崇釋老、窮土木、矜遠略. 乞投畀遠方，以禦魑魅. 其書出，士人爭相傳寫，以為實錄. 四年五月，彗復出奎、婁間，御史張克公論京輔政八年，權震海內，輕錫予以蠹國用，託爵祿以市私恩，役將作以葺居第，用漕船以運花石. 名為祝聖而修塔，以壯臨平之山；託言灌田而決水，以符「興化」之讖. 法名退送，門號朝京. 方田擾安業之民，圜土聚徙郡之惡. 不軌不忠，凡數十事. 先是，御史中丞石公弼、侍御史毛注數劾京，未允，至是，貶太子少保，出居杭.
政和二年，召還京師，復輔政，徙封魯國，三日一至都堂治事. 京之去也，中外學官頗有以時政為題策士者. 提舉淮西學士蘇棫欲自售，獻議請索五年間策問，校其所詢，以觀向背，於是坐停替者三十餘人. 初，國制，凡詔令皆中書門下議，而後命學士為之. 至熙寧間，有內降手詔不由中書門下共議，蓋大臣有陰從中而為之者. 至京則又患言者議己，故作御筆密進，而丐徽宗親書以降，謂之御筆手詔，違者以違制坐之. 事無巨細，皆託而行，至有不類帝劄者，群下皆莫敢言. 由是貴戚、近臣爭相請求，至使中人楊球代書，號曰「書楊」，京復病之而亦不能止矣.
既又更定官名，以僕射為太、少宰，自稱公相，總治三省. 追封王安石、蔡確皆為王，省吏不復立額，至五品階以百數，有身兼十餘奉者. 侍御史黃葆光論之，立竄昭州. 拔故吏魏伯芻領榷貨，造料次錢券百萬緡進入，徽宗大喜，持以示左右曰：「此太師與我奉料也. 」擢伯芻至徽猷閣待制.
京每為帝言，今泉幣所積贏五千萬，和足以廣樂，富足以備禮，於是鑄九鼎，建明堂，修方澤，立道觀，作《大晟樂》，制定命寶. 任孟昌齡為都水使者，鑿大伾三山，創天成、聖功二橋，大興工役，無慮四十萬. 兩河之民，愁困不聊生，而京僴然自以為稷、契、周、召也. 又欲廣宮室求上寵媚，召童貫輩五人，風以禁中逼側之狀. 貫俱聽命，各視力所致，爭以侈麗高廣相誇尚，而延福宮、景龍江之役起，浸淫及于艮嶽矣.
宣和二年，令致仕. 六年，以朱勔為地，再起領三省. 京至是四當國，目昏眊不能事事，悉决于季子絛. 凡京所判，皆絛為之，且代京入奏. 每造朝，侍從以下皆迎揖，呫囁耳語，堂吏數十人，抱案後從，由是恣為姦利，竊弄威柄，驟引其婦兄韓梠为户部侍郎，媒糵密謀，斥逐朝士，創宣和庫式貢司，四方之金帛與府藏之所儲，盡拘括以實之，為天子之私財. 宰臣白時中、李邦彥惟奉行文書而已，既不能堪. 兄攸亦發其事，上怒，欲竄之，京力丐免，特勒停侍養，而安置韓梠黄州. 未幾，褫絛侍讀，毀賜出身敕，而京亦致仕. 方時中等白罷絛以撼京，京殊無去意. 帝呼童貫使詣京，令上章謝事，貫至，京泣曰：「上何不容京數年，當有相讒譖者. 」貫曰：「不知也. 」京不得已，以章授貫，帝命詞臣代為作三表請去，乃降制從之.
欽宗即位，邊遽日急，京盡室南下，為自全計. 天下罪京為六賊之首，侍御史孫覿等始極疏其姦惡，乃以秘書監分司南京，連貶崇信、慶遠軍節度副使，衡州安置，又徙韶、儋二州. 行至潭州死，年八十.
京天資凶譎，舞智御人，在人主前，顓狙伺為固位計，始終一說，謂當越拘攣之俗，竭四海九州之力以自奉. 帝亦知其姦，屢罷屢起，且擇與京不合者執政以柅之. 京每聞將退免，輒入見祈哀，蒲伏扣頭，無復廉恥. 燕山之役，京送攸以詩，陽寓不可之意，冀事不成得以自解. 見利忘義，至於兄弟為參、商，父子如秦、越. 暮年即家為府，營進之徒，舉集其門，輸貨僮隸得美官，棄紀綱法度為虛器. 患失之心無所不至，根株結盤，牢不可脫. 卒致宗社之禍，雖譴死道路，天下猶以不正典刑為恨.
子八人，儵先死，攸、翛伏誅，絛流白州死，鞗以尚帝姬免竄，餘子及諸孫皆分徙遠惡郡.
容紹包奇
容紹包奇者，范嗏之子、揮厚之弟也.
范嗏於圖們江下游琿春河口之元奚關總管府奚關城，襲先祖所統之斡朵裏萬戶府也. 其妻生揮厚，妾生子包奇. 包奇官容紹也. 元亡後，東海女真攻元所殘留之地方政區. 速平江諸姓兀狄哈擊奚關總管府焉. 揮厚、包奇等率眾拒，然不利，走至朝鮮半島吉州、鹹州、定州諸地. 髙麗則向東北部拓其土也. 揮厚與弟包奇、子清肇祖猛哥帖木兒率眾北還居圖們江上遊之阿木河，隔江與今中國和龍縣三合村相望之. 包奇於阿木河成婚，生吾沙哥、加時波、要知也. 揮厚約於明洪武十七年卒，遺妻亦吾巨改嫁包奇，生於虛裏、吾沙哈、於沙哥、阿哈裏、毛多赤、凡察. 吾沙哥、加時波、於虛裏投朝鮮王朝，凡察後拜明建州右衛指揮使也.
馬來
馬來可指：
林納斯
林納斯者，作業系統也，以有你可思為基. 始作者，芬蘭人林納斯·托瓦茲氏也. 托氏據革奴通用授權條款，自由公其源碼 ，而廣傳於天下. 林納斯本作業系統之核心，革奴之理察‧斯托曼採之，以其施諸軟體，是爲革奴/林納斯（GNU/Linux）. 然世人每但稱林納斯，不取革奴之名，斯氏撰文，以爲不然.
商賈百工、有志之士，基此系統，築諸軟體，封以入包，又佐之包管理器，以便用者，是曰「發行版」，英文distribution也. 其種類甚多，如恆河沙數，難以計數，若赤帽紅旗、蝶變邦土、踐兔拱門等. 或定時而新之，或恆補缺增益，而不拘一版.
一九九一年，托氏學於赫爾辛基大學，見作業系統而奇之. 彼時所習者渺系統也. 其時，渺系統非自由之軟體. 托氏不滿，因自創其系統矣. 是年八月廿五，托氏公其計於新聞組comp.os.minix. 言其所爲，自由之作業系統也，將以遣閒. 又言已移渺系統之軟體焉，而求諸人之高見. 時至今日，參與之人，數已逾萬 ，程式之碼，二千萬行. 二〇〇三年，安卓公司起，作安卓系統. 其所以爲之，本擬用於相機也. 〇五年，谷歌購之，而採林納斯. 逾三載，安卓手機乃發. 於今，手機用者十人，七人必採安卓.
石志本
縮圖|右|石志本 石志本，清光緒三十三年生，湖北大悟人也. 其家貧，租地主之田耕之. 然田租竟達七成，虽辛勤勞作，亦難得溫飽. 為生計，其父母不得已溺其幼妹，將其大妹入別家做童養媳也. 志本乃長子，只十二歲時入學二月，即失學，乃為地主牧牛. 其性剛，地主之壓，使其深恨之. 黃麻暴動，其火焚財主宅，自組農民赤衛隊，滅土豪，獲兵器也. 民國十八年，其率赤衛隊六十餘人至檀樹崗投紅軍，然紅軍只選以其為首十餘人也. 二十一年入中共也.
二十年十一月，同國軍戰，其上司徐海東重傷，志本斃數敵，救海東出險也. 後隨部長征也.
二十六年入延安抗大學之. 倭寇侵華，志本率部戰於太行山也. 寇敗，長治之寇不降於八路軍，志本率部圍長治. 閻錫山趁八路軍之主力攻太原，兵髮長治. 長治，乃上黨之中心也. 主力回師，志本率部戰於壺關、長治、小南關也. 敵二軍棄長治走，志本率部殲之，是役斃俘敵四千眾，俘其長官史澤波也.
國共內爭，逾三年，中共勝. 開國，初駐察哈爾，後移河北，再駐北京，掌都城之衛戍也. 一九五五年，中央封賞有功之諸將，志本封少將，賞二級八一勳章、一級獨立自由勳章同一級解放勳章也. 一九六五年，其得癌於食道，乃休. 其為國傷十一也. 一九七五年八月二十四日逝於北京，年六十八矣.
九條教家
九條教家，號弘誓院. 京都人也. 系出藤原氏北家九條流. 父太政大臣良經. 建久五年誕. 年十二，爲近衛中將. 承元元年，敘從三位. 轉中宮權大夫. 建保中，累遷中納言、中宮大夫、大納言. 嘉祿元年，發菩提心，剃髮. 法號觀空，後改慈觀. 建長七年卒，年六十二. 教家善書，能詩文. 選前朝章句可觀者，爲《泥之草再新》.
羅源縣
羅源縣在福州市. 南鄰連江縣，西南接福州市、閩侯縣，西北接古田縣，北與寧德市接壤，東隔海與霞浦東沖半島相望. 地貌，多山地、丘陵，而平原也狹. 分類:福州市區劃
博多卌八
HKT48，日本歌姬團體也，立於平成廿三年十月廿三日. 秋元康作其歌詞. 其名出福岡縣福岡市之古名博多.
鏈
分類:秋葉原卌八家族
鬼滅之刃
《鬼滅之刃》，日本講談社漫畫也. 吾峠呼世晴作. 初載《週刊少年躍》二〇一六年十一號. 連載至二〇二〇年廿四號，凡廿三卷. 是作本奇幻爲揆. 分類:平成漫畫 分類:平成動畫 分類:令和動畫 分類:令和影戲
盛夏
盛夏，年中極熱之時. 日人多謂之曰暑中.
東島有雜節，曰土用. 土用在夏季，約十八日. 東人以之爲暑中. 土用既畢，立秋以降，天猶不凊. 遂呼是時以残暑. 残暑之期，視年而消長，大抵迄於西曆九月中旬. 殘暑多久於暑中.
兼查
分類:夏
蘇格拉底
蘇格拉底，希臘哲人，今人有贊曰「泰西孔丘」，與其弟子柏拉圖、再傳弟子亞里士多德為「希臘三哲」，世謂之西方哲學之奠基者. 蘇氏有類先師孔子，述而不作，無著述傳世，其生平散見於弟子之作，真偽互見.
前四六九年生於雅典，時伯里克利政. 家道寒微，父為雕匠，母為產婆. 妻贊西佩，生三子.
以教授哲學為業. 爾時雅典為斯巴達敗於伯羅奔尼撒戰爭，弟子克里底亞、查米迪斯，與三十人竊政，廢民主，行威權，民眾流離. 俟威權既傾，民主得復，克里底亞、查米迪斯見斬，而累及蘇格拉底. 法庭以瀆神惑眾之罪處死之. 弟子欲助亡遁，固拒之，以生為公民，不欲違律之故，乃飲毒堇汁而死，是年前三九九年.
蘇氏創問答相驗之法以教學，世謂之詰法. 乃問於弟子，尋所答之隙而辯駁之，所以啓發智慧，驗其所信也. 彼於神道、公道等大義之辯，往往用之，是西方哲學之一源也.
蘇氏之歿
蘇氏生於雅典之盛而卒於雅典之衰. 时雅典為斯巴達所敗，興牢獄，刑逆者，以順天命. 蘇授業，辯真偽，論美德，語國術. 肉食者以其瀆神明、蝕少年，投諸雅典法庭，處極刑.
蘇門子弟嘗謀破蘇氏之囚，未從. 蓋以蘇氏之志，一公民之於一國，遵其道，從其法，是為『契約』之德. 遂飲毒堇，毅然淡然.
詰法
蘇創問答相驗之法，世謂之詰. 嘗引此法論諸天道人德，與人解惑，見諸蘇門柏拉圖之著述.
論知
蘇子曰：『吾知吾一無所知焉. 』蘇子以愛智為大智，不嘗語已慧，但以愛智名. 是謂之彼若求智，必先愛智. 蘇子亦自比稳婆，弗有大智，徒助求智之人得智矣. 論者以為哲學『愛智』之名，實自蘇子始.
論德
蘇子尚德，以智為至德. 夫為惡者，俱無知之人也.
公器
世有至善，亦有至真，唯哲人識之，唯哲人堪牧尔.
磐城市
磐城市屬日本福島縣也.
地理
東臨太平洋. 南至茨城縣北茨城市，西伴東白川郡鮫川村、石川郡古殿町、同郡平田村、田村郡小野町，北接田村市、雙葉郡川內村、同郡楢葉町、同郡廣野町.
它典
分類:東北地方區劃‎
愛爾蘭
愛爾蘭，日本稱愛蘭土，略云愛，歐羅巴之國也. 或謂愛爾蘭共和國以別愛爾蘭島.
古時本土五分，曰利揚、曰莫雲、曰康諾、曰烏勒、曰中土. 今則有二十六郡，別有六郡，亦處愛爾蘭島，在其國北，尚為英治.
簡史
自公元一一五〇年始，諾曼人、英倫人先後入寇，而愛爾蘭人內訌，弗能攘外，卒之於一五四二年淪為英倫屬土. 此後愛爾蘭人屢次起義，均為英人鎮壓. 一八四六年，馬鈴薯疫症爆發，以致饑荒，國人十有六非死即亡. 一九一六年復活節，有愛爾蘭兄弟會者起義於越淺城，雖再為英人鎮壓，亦已激發全國革命. 一九二一年，英愛和談，訂《英愛和約》，南二十六郡組「愛爾蘭自由邦」，北六郡續為英治，此舉再引發愛爾蘭內戰. 一九三七年，易曰「愛爾蘭」，共和國其體. 一九四八年去大英國協.
一九七三年，入歐共體.
分類:愛爾蘭共和國書
唐太宗
唐太宗文武大聖大廣孝皇帝諱世民，高祖次子，母太穆皇后，開皇十七年十二月十六生於武功別館. 帝好詩文，工書法，擅射.
紀
隋大業十三年，世民隨父淵起兵反. 翌年，淵踐祚，立國號唐，世民封秦王.
越數年，世民削群雄，定天下，功居第一. 與長兄太子建成猜忌. 武德九年，突厥犯唐邊. 太子李建成上疏議由四弟齊王元吉為帥以征突厥. 然，太子府率更丞王晊密告秦王曰：「太子語齊王：『今汝得秦王驍將精兵，擁數萬之眾，吾與秦王餞汝於昆明池，使壯士拉殺之於幕下，奏云暴卒，主上宜無不信. 吾當使人進說，令授吾國事. 敬德等既入汝手，宜悉坑之，孰敢不服！』 」六月初四庚申日，「玄武門之變」. 未幾，高祖內禪，為太上皇. 八月初九甲子日，世民嗣，改元貞觀.
貞觀二年四月二十六壬寅日，朔方人梁洛仁殺夏州梁師都，降唐，大唐一統江山.
多頭
多頭，金融術語，謂投資人以後勢為佳，購持證券以俟價昂，售以獲利曰. 大凡市價累升之市場，謂曰多頭市場.
鼠車
《鼠車》，東瀛動畫，見里朝希、新銳動畫作，令和三年元月五日，放映於東京電視臺兒童電視.
唐太宗
紀
四年，滅突厥，得漠南北，西北諸部尊曰「天可汗」. 嘗平吐谷渾、西域、薛延陀，十四年，置安西都護. 復親征高句麗，不克.
鼠車
分類:令和動畫
唐太宗
紀
魏徵每諫太宗，太宗常不快. 六年，某日罷朝，返內宮，怒言：「會須殺此田舍翁. 」
八年，太子李承乾元服.
九年正月甲申，太子李承乾納太子妃蘇氏. 五月初六，太上皇崩，諡太武皇帝，廟號高祖，葬獻陵.
十五年，文成公主下嫁吐蕃松贊干布.
十七年元月十七日，魏徵病卒. 太宗慟，輟朝五日，舉哀，命文武百官往送葬，贈司空，諡曰文貞，陪葬昭陵. 又謂侍臣：「人以銅為鏡，可以正衣冠，以古為鏡，可以見興替，以人為鏡，可以明得失. 朕常保此三鏡，以防己過. 今魏徵俎逝，遂亡一鏡矣！」
十八年四月六日，廢太子李承乾.
二十三年五月廿六己巳日，崩於終南山翠微宮含風殿，年五十二. 七月，第九子治嗣立.
初諡文皇帝，廟號太宗，葬於昭陵. 高宗上元元年，加諡曰文武聖皇帝；玄宗天寶八年，加諡曰文武大聖皇帝；十三年，加諡曰文武大聖大廣孝皇帝.
為政
帝好諫言，得名相房玄齡、杜如晦、魏徵、王珪、馬周、長孫無忌等，語在《貞觀政要》. 麾下名將李靖、李勣、侯君集、秦叔寶、尉遲敬德、程知節等.
書法
好詩文，工書法，其長於隸，尤愛《蘭亭序》，自書《晉書·王羲之傳贊》.
妃嬪
不知母者之子女：
其他
太宗故事，明清以來常見於傳奇小說，與正史所載出入頗多. 計有：
姓氏
姓氏，人所以分宗族，定倫理者也. 四方自有其法，遂分述焉.
中華
中華向以姓為源流，以氏為宗號，氏古唯王公貴族有之. 夏姓多從女，如姬、姚、媯、姜，而子、風不從者，東夷也. 夫姓從女，其本一母也. 五帝以降，有立功業，建諸侯者，別創氏號，以為姓之支也. 同姓者，猶以其一家，不相婚也. 周|東周天下混亂，列國墜，諸子布衣，姓氏之稱乃成於黎民. 秦漢以降，姓合於氏，遂以同氏不婚焉. 魏晉間門閥興，有以姓氏定人高下者，又同姓以郡望為分者. 時人乃考其姓氏，追本溯源，以求一顯，雖五胡、天子亦然. 漢趙、劉宋以其漢後也；南齊以其漢相國蕭何後也；隋以其弘農楊氏後也；唐以其隴西李氏後也，不一而足. 及唐世，科舉興，高門墜. 而溯本之風，傳而不廢.
女子嫁，多以夫姓冠己姓，稱某某氏，其閨字不復示諸外人. 及至民國，倡男女平等，多有以本名顯與世者，如秋瑾輩. 共和國立，盡廢舊禮，女子皆用父姓，雖嫁而不更矣. 於港臺，則多以夫姓冠姓名前，蔣宋美齡、陳馮富珍等，皆從此法也.
姓由族，名由親長，稀妄易. 「大丈夫行不更名，坐不改姓. 」是之謂也. 華人先姓而後名，彰家、國也. 今者，同宗立祠堂於鄉中. 遷徙至遠，亦不忘祖. 示孝道也. 今中華有姓氏四千七百餘，以王、李、張為多也.
朝鮮
朝鮮漢化至深，其姓氏郡望之法，多類中華焉. 今有姓氏二百餘，以金、李、朴為多.
日本
女子嫁，多改夫姓，雖嫁外國人亦然. 例有嵯峨浩嫁清廢帝弟溥傑，更名愛新覺羅浩.
雅加達卌八
鏈
分類:秋葉原卌八家族 分類:雅加達 分類:印度尼西亞音樂
吸血鬼日記
吸血鬼日記，美國劇集，凱文威廉森編，本出於史密斯氏同名小說. 述神秘瀑布鎮奇異事. 是劇首播於CW電視臺，於今業有兩季.
概覽
佛吉尼亞州有神秘瀑布鎮，鎮乃十七世紀新英格蘭移民所建，立創始人委員會，今其政為初住移民諸家之裔所持，司衛鎮以御吸血鬼. 雖然，猶有異類，如狼人巫師甚或吸血鬼之屬，隱匿其中.
艾琳娜與斯坦分交遊，日久相戀. 斯坦分有兄曰戴蒙，與其爭愛，而頻起事端. 而二人所以貪戀艾琳娜者，乃以其極類舊愛凱瑟琳也. 顧凱瑟琳亦為吸血鬼，實艾琳娜遠親，且目之為二重身也. 凱瑟琳多詭，設謀挑弄薩爾瓦托兄弟，由是牽引禍端，延及是鎮.
分類:美國電視劇
孝潔肅皇后
世宗孝潔肅皇后陳氏，元城人，父陳萬言.
嘉靖元年，陳氏美姿儀，選美入宮，九月冊立為皇后.
隆慶元年二月，上尊諡曰孝潔恭懿慈睿安莊相天翊聖肅皇后，合葬，祔太廟.
考
分類:明列傳
暑中候問
人所以候問於暑中者，患是時之極熱，問安以遣情也.
既至殘暑，復有殘暑候問. 分類:禮俗
榮成市
榮成市，威海之轄地也，居黃海之南，山東之東极，環翠、文登之東也. 有民六十又五萬餘.
分類:威海市區劃
趙簡子
趙簡子諱鞅，春秋時晉趙之主，一名志父，亦謂趙孟也. 文子之孫. 其為世之政治家，軍事家，外交家，改革家也. 戰國時趙業之創者，郡縣改革之推者，先秦法家之實踐者，謂春秋戰國之史起揚其波者，與其子襄子並稱「簡襄之烈」也.
傳
生年不詳. 昭公時，公族弱，大夫強，簡子為大夫，專國事，務在革，為後魏文侯李悝之法、秦孝公商鞅之法與趙武靈王革，首開先焉.
敬王元年，周王子朝為亂，據王城，自稱周王. 敬王流寓外，退往城東之狄泉，人稱東王，兩下混戰三年矣.
四年，簡子請於頃公，大合諸侯，往持敬王焉. 繼而簡子與荀躒以晉軍入周，據王城，迎敬王入城，平之積三年之王子朝之亂也.
七年，簡子與中行寅以鐵鑄刑鼎，以范宣子之刑書鑄於鐵鼎焉. 然孔子謂，如此則貴賤失其序，壞等級之度，乃謂「晉其亡乎！失其度矣」之嘆也.
二十三年，簡子欲將邯鄲五百戶徙晉陽，其族弟午在攻齊而以五百戶遷晉陽，簡子遂殺午，午子稷以邯鄲叛. 范氏家主士吉射與中行氏家主中行寅，則助趙稷反趙氏. 簡子不敵，乃退守封邑晉陽. 後智躒合魏襄子、韓簡子，奉定公之命助簡子，擊范氏、中行氏. 士吉射與中行寅敗，走至朝歌. 其後，荀躒坐朝，簡子出征，即剿范氏、中行氏之餘燼焉. 二十七年，簡子帥師戰於鐵，以寡勝眾，大敗范氏、中行氏. 尋荀躒卒，簡子秉政也. 二十八年，复敗二卿於朝歌縣，范氏、中行氏於晉之勢沒矣.
荀躒欲立士皋夷繼范氏、嬖臣梁嬰父嗣中行氏，簡子拒之. 其因將晉固之三軍六卿局，裁為二軍四卿焉.
四十四年，簡子乃疾，迷死五日，醫為取經脈，尋卒. 其舍嫡長子伯魯而立才之庶子趙毋恤，臨終告趙毋恤，他日趙氏有難，晉陽足恃之.
引據
《史記》
分類:周列傳 分類:趙王世家
凱風快晴
《凱風快晴》，葛飾北齋作. 《富嶽三十六景》凡四十六圖，《凱風》在其列. 與《神奈川沖浪裏》並稱，皆葛飾之名作.
毒丸術
毒丸術，處置之法所以防禦惡意收購者. 股東佈置得法，稀釋購方股權，俾事倍功半，如進毒丸之苦，故名. 而以其行事，亦謂「股權攤薄反收購措施」「股東權益計劃」. 為美國律師馬丁利普頓首創，後為法院所準. 然於英國為非法.
施法
公司臨收購之危，董事會出條例，凡外方購股占比逾限，則是條生效，原股東得以低價致股，購者買價不易然股比為降，庶使知難而作罷. 由是能保全公司之權益. 此法頗驗，為普羅公司所採用，然於資本流通有礙，故害於內治，且不利評級. 是以近年侵漸見棄.
比利海靈頓
縮圖|海靈頓氏攝於日本東京
比利·海靈頓，西元一九六九年生，美國人.
時有叢報徵稿，友人遺其裸形，得「是月真男人」獎，報酬豐厚. 越二秋，有名曰吉米者，覓海靈頓氏，為之攝影，印於曆表卷首. 未几，海靈頓氏始從藝. 所演，皆龍陽斷袖之部.
二〇〇二年，得子.
二〇〇七年，有好事之徒，佈其影像於微笑動畫. 海靈頓氏，其聲甚奇，網民遂競相戲仿. 或謂之曰「森精」，或謔以「兄貴」. 播及中土，好事者復以「哲♂學」爲號. 「♂」，男也. 本無殊義，適爲網民所援，以爲「男魂」之揭.
二〇〇八年，棄舊業，從其親事營造.
二〇一八年三月二日，以車禍歿，年四十八. 四日，訃告載於面書.
引據
分類:紐約州列傳 分類:優伶
午餐肉
午餐肉者，熟豚肉罐頭也. 昔美國民生困鄙之時，肉價翔踴，惟富人克玉食，午讌餐罐頭肉，故名焉. 一九三七年，荷美爾·傑伊始製之. 一九二六年，傑伊作罐頭火腿，肉商仿之，調味以彰之. 三十葉，肉商皆以豬唇、鼻、耳入大鉄罐而售之，唯傑伊用肩肉，眾商之不用者，以剔骨難也. 且傑伊所製肉佳而廉，眾所不及也，後又小其罐以便民.
二戰始，午餐肉為餉餽也，兵士食之久，遂惡之. 然則，夏威夷人愛之甚也，以作壽司，蓋二戰時，於和人習得其技焉. 韓國人亦喜食之，二戰終，民乏食，常覓諸美軍之營，得午餐肉、起司，以之烹速食麵，則為佳饌矣，謂之曰：部隊湯.
據
[[Category:食]]
馬尼拉卌八
MNL48，菲律賓馬尼拉歌姬團體，立於二〇一八年八月. 其名出馬尼拉. 日本團體海外立者一也.
鏈
分類:秋葉原卌八家族 分類:馬尼拉 分類:菲律賓音樂
臺北市日僑學校
臺北市日僑學校，日言臺北日本人學校，在臺北士林區天母. 西元一九四七年立，初以「國立臺灣大學附設留台日籍人員子女教育班」聞. 民國、日本斷交後，屢遷. 八三年易址天母. 學生多日本僑民子女寓臺灣者. 日本文部科學省遣師教之.
日僑學校，隔中山北路，而望臺北美國學校.
臺灣之日僑學校，臺北以外，有高雄日僑學校、臺中日僑學校. 分類:中華民國教育
交流道
交流道，或曰立交橋，乃高架道路與其他公路交匯之處也.
若二高速道路相互交匯，另稱系統交流道，或樞紐立交.
分類:郵傳
第二次世界大戰
第二次世界大戰，略名二戰，或曰反法西斯之役. 舉世皆戰也，而分同盟、軸心二陣相對壘. 同盟國者，中、美、英、法、蘇暨諸盟邦也；軸心國者，德、義、日及其僕從也. 中日交兵，自奉天事變，戰於中土；一九三九年，德國閃擊波蘭，西歐戰端遂開；未幾，法國敗降，德軍乃揮師東進，侵入蘇聯；逮珍珠港事變，日美開釁，太平洋之役遂起. 初，軸心國大肆開疆擴土，及至一九四二年，諸同盟國立《聯合國共同宣言》於華府，相約共抗法西斯，局勢乃變. 越二載，歐洲戰場終成反攻之勢，至一九四五年，英美佔德西、蘇軍佔德東並克柏林，歐戰既終. 然日本仍頑抗于東隅，及至美投核彈于日之廣島、長崎二城，日本投降，戰爭乃終. 此間戰火綿延，環球板蕩，生靈塗炭. 故萬國厭戰已，設聯合國，所以存太平.
前因
一九一九年，歐戰終，墨索里尼建國家法西斯黨於米蘭. 民多從者，號黑衫軍；而於國會，但得議席者二. 一九二二年，始以黑衫軍四萬入京. 義王伊曼紐爾三世聞之，冊為總理. 既掌政，謀霸西海，欲光復大秦之偉業. 勵精圖治，國計振興. 義人感德之，呼曰領袖.
當是時，德民以凡爾賽之約凌辱過甚，忿怨日加. 一九二三年，納粹黨魁希特勒效墨氏故事，聯德軍舊將魯登道夫起事慕尼黑，謀取政權. 未果，陷囹圄，史稱啤酒館起義. 一九二五年出獄，復掌納粹黨. 一九二九年，民生凋蔽，百業蕭條. 威瑪共和岌岌可危. 許復生產、興工業、彊國家於民，以雪敗戰之恥. 民趣附之，黨勢之迅盛，國中第一. 一九三二年，雖敗選總統，而為帕彭諸人舉，以翌年拜德國總理. 一九三五年大權既攬，以共產黨徒焚國會樓，廢共和. 又名德意志第三帝國. 自為元首，兼帝國總理.
日本之況，亦因經濟不振故，相仿於德國. 軍人乘勢而起，奪其政，復以軍國主義為略，欲征列邦以振帝國.
三國侵奪
日本奪中國東北於一九三一年；翌年遣兵上海，並建滿洲國於東北. 爾後復託名自治，染指華北. 一九三六年十二月十二日，張學良、楊虎城囚蔣中正，號曰兵諌；俟中正允止剿共，一致抗日，乃釋之. 一九三七年七月七日，盧溝橋事變起；八月，國民革命軍襲駐滬日軍，中日大戰遂啟. 至一九三八年，華北、華中、華南諸地，皆陷兵燹. 日本軍至華中，中國遣兵相拒，俱莫能勝. 七月，日本戰蘇聯於張鼓峰；翌年五月，復戰於諾門罕，歷三月餘，未能進，蘇聯亦欲抽身，以應歐羅巴態勢；至九月，乃和.
一九三五年，墨氏伐衣索比亞. 翌年，希氏亦進兵萊茵蘭非軍事區；德人以希氏有功，民心歸附. 一九三六年德、日訂反共之約，復立約於墨氏，柏林－羅馬軸心底定. 七月，西班牙內戰起，德、義起皆起兵助佛朗哥麾下國民軍；既克共和軍，佛氏掌國政，西國亦為軸心國之友邦. 一九三八年，德意志併奧地利，復以大德意志之名，言必取捷克斯洛伐克之蘇臺德區.
時歐陸各國，懼兵事再起，尤以英、法為最. 對華封禁交通，以絕日本口實；對德則行綏靖，欲免歐陸再陷烽火也. 九月，英相張伯倫、法總理達拉第會希氏、墨氏，訂約慕尼黑. 希氏既得遂願，翌年三月，復併捷國全境，裂為波希米亞暨摩拉維亞、斯洛伐克二國；四月，墨氏奪阿爾巴尼亞；五月德、義訂鋼鐵條約. 希氏復託言保但澤德人權益，稱兵脅於波蘭. 英法始行動員，並允助波蘭、羅馬尼亞、希臘諸邦，以抗德、義. 然希氏以英、法必不啟釁，遣使晤蘇聯斯大林，八月訂約，謀劃波蘭.
歐戰再啟
一九三九年九月一日，德意志進兵波蘭，法、英暨英聯邦宣戰於德，世稱二戰之端也. 十七日，蘇聯既和日本，旋西進以併波蘭. 波蘭雖失全土，唯拒降於敵. 同月，日本亦首攻長沙，不克. 斯氏既脅愛沙尼亞、拉脫維亞、立陶宛歸附；十一月，復征芬蘭，冬季戰爭起，歷三月半，蘇軍損兵折將，方得芬蘭領土之十一.
時英吉利遣兵歐陸，然歷半年有餘，未始戰於德國，故曰「假戰」. 希氏欲得軍需，既計議於蘇聯，又出師北歐. 一九四〇年四月，陷丹麥；六月，降挪威. 丹麥既降，英吉利遂出師冰島於五月，以免資敵. 同月，英相張伯倫下野，溫斯頓·邱吉爾代之.
歐陸暨大西洋
法軍以馬奇諾防線為無敵屏障. 同年五月，德國勢如閃電，數日，即下荷蘭、比利時暨盧森堡. 法國未料德軍竟不攻防線，以戰車隊奪阿登鈔之. 六月初，英軍棄重械輜重於敦刻爾克，以挽三十餘萬盟國士卒於絕境；墨氏亦宣戰於英、法，進兵法蘭西. 二十二日，法國降，國土三去其二，入軸心國；僅餘南法，立維希法國. 同月，蘇聯終併愛沙尼亞、拉脫維亞暨立陶宛為加盟共和國. 又併羅馬尼亞巴撒拉比亞區. 德、蘇國土既張，雖守約不相犯，然齟齬不斷，俱各防備.
東方計劃
東方計劃，同人誌所結集也. 日本有結社，志在同人以創作，名曰上海愛麗絲幻樂團，而肇造茲計劃. 計劃以彈幕射擊遊戲爲宗. 亦有書冊、樂盤諸門. 其程式、編劇、樂曲、圖畫諸事，多ZUN獨力所作. ZUN者，本名太田順也. 所謂幻樂團，實唯ZUN一人. 東方又別有格鬪遊戲，ZUN、黃昏邊境所共編也. 黃昏邊境者，亦同人之結社.
第二次世界大戰
歐陸暨大西洋
希氏既克法國，遂勸和於英國，然邱吉爾拒之，乃擬方略，欲一舉而下英國. 德傾空軍而出，戰數月，雖毀英國都城，終弗能挫人心，登陸之計頓成泡影. 九月，德水師出大西洋，欲絕海運於英國. 然海艦不敵英水師，旗艦俾斯麥號亦告沉沒，復遣以U型潛艇，欲竟全功. 英患德潛艇之威，求援於美利堅. 時美國守中立法，雖允盟軍「現購自運」，並擴美水師，迨一九四〇年九月，方許英府購美庫存驅逐艦. 英軍得美艦之用，復獲美租借法案之助，終抗德師而不倒. 一九四一年五月，德師備戰蘇聯，終撤空軍.
東方計劃
東方計劃，亦謂之「東方計劃集列」，略云「東方」.
夫東方計劃，以平成八年履端. 時ZUN製《靈異傳》，其惟東方之權輿. 後編遊戲凡四，皆行PC-98平臺. 十四年，立上海愛麗絲幻樂團. 厥有《東方紅魔鄉》，此幻樂團初所作，序當東方計劃之第六. 東方之見諸視窗系統，自是而始.
東方計劃集數諸多，二十二年遂至於金氏世界紀錄. 因彈幕、象界、人物、樂曲皆有獨特之妙，且ZUN寬其版權之事，是人之所以好撰東方計劃也. 故有許多動畫、漫畫、遊戲、樂曲、小說之類. 亦與博歌樂、《偶像大師》合謂之「NICONICO御三家」.
東方之事多生於「幻想鄉」. 幻想鄉者，日本一隅也，初通外世，後為「結界」所與外人間隔，如陶淵明所載桃花源. 其中少女甚多. 各作人物不同，而常有博麗靈夢與霧雨魔理沙. 博麗靈夢者，博麗神社之巫女也，凡幻想鄉之異變，博麗靈夢莫不治之；霧雨魔理沙者，所謂魔法使也，博麗靈夢之友，好與靈夢爭功耳.
系統
《靈異傳》者，擊磚塊類遊戲也. 餘者皆以彈幕為重. 彈幕射擊者皆示以整數，格鬥者皆示以小數，旁類亦以小數示之. 夫彈幕者，彈飛而成幕形也. 使彈幕攻之，又避敵之彈幕，而斃敵，是為勝. 亦可使咒符輔攻之.
列輯
東方計劃之作，中原多省其尾翼之西文而稱之，亦有省「東方」二字者. 今咸錄於此：
第二次世界大戰
地中海暨北阿非利加
德意志患義敗退，二月遂遣兵利比亞，相攻英師. 至四月，德義聯師臨埃及，圍托布魯克；大英帝國連戰皆北. 至三月，匈牙利、羅馬尼亞、斯洛伐克、保加利亞俱已入軸心國，德國即出師希臘、南斯拉夫，至五月佔克里特島，扶掖傀儡，以固其權於巴爾幹. 唯盟國既破敘利亞、黎巴嫩，兼之沉俾斯麥號，又阻德空軍炸燬英國，士氣為之一振.
亞細亞
中日之戰，既相持不下，日本遂行分治之法. 一九四〇年三月，誘汪兆銘赴寧，另組中華民國國民政府，以抗渝府；八月，行三光政策於日佔區，以絕中國共產黨之援. 九月，法蘭西既降德國，日本遂進兵法屬印度支那北，以堵中國之助；又入半島之南，以備戰列強. 國、共兩黨，俱各猜疑，相互傾軋，至一九四一年一月，終兵刃相見，至此不復相合.
日本既侵印度支那，美利堅即禁運鐵、鋼暨機械部件之於日本. 然日本既未能取蘇聯，南進之勢已盛，益欲得東南亞，以充帝國之資. 日、蘇兩國既已止戰，遂訂中立條約於一九四一年四月，各認蒙古、滿洲國獨立；並俱各備戰於盟國、德國. 中國頓失蘇援，唯憑美利堅陳納德藉租借案，建飛虎隊，以拒日空軍.
三國同盟、租借法案
因美利堅助英國，又禁運資材予日本，德、義、日訂三國同盟條約，以警美國，時一九四〇年九月廿七日也. 柏林－羅馬－東京軸心，至此底定；嗣後，匈牙利、羅馬尼亞、斯洛伐克、保加利亞、克羅地亞俱入盟. 一九四一年三月，美始行租借案，襄助英吉利，四月納中華民國，以抗德、日. 然美國仍稱中立，以避戰火.
歐陸
一九四一年六月，德意志率軸心國聯師伐蘇聯，曰巴巴羅薩. 欲以半年為限，速下波羅的海區、莫斯科、烏克蘭諸地，進兵蘇西，夷共產之土、滅斯拉夫民；既奪其地，更得其資材，以擊盟國也. 初，蘇聯欲固守，唯德師乘夏進兵，紅軍喪師失地. 德師北攻列寧格勒，南進烏克蘭，陷基輔、克里米亞暨東烏克蘭工業帶. 德駐法蘭西、地中海之兵，四中徵三，以克蘇聯. 七月，英吉利盟於蘇聯，共抗德意志，聯師入伊朗，保波斯不失.
十月，羅馬尼亞以軸心為號，伐烏克蘭暨波羅的海區，北圍列寧格勒，南臨塞瓦斯托波爾，更聚兵以進莫斯科. 然軸心國師老兵疲，且苦於秋雨冬雪所阻，歷二月，雖幾至城下，終未能取蘇京. 十一月，美利堅租借案許於蘇聯. 十二月蘇聯揮師西進，拒軸心國，奪地以百公里計. 唯軸心國兵鋒盛於俄羅斯中南部，欲固守以掌其地.
亞細亞暨太平洋
日本挾德意志征歐之威，脅荷屬東印度供石油，續領法屬印度支那. 一九四一年七月，美、英諸國始禁扣日本資財；美利堅復禁運石油於日. 時日本石油所需，十中其八，皆自美國，以脅日本退兵亞太. 日府既受制於軍，更欲進兵，一舉而下西洋殖民之地，復得東南亞軍需資材，以拒盟國. 十二月八日，日本擊美利堅太平洋艦隊於珍珠港，並盟於泰國，復進馬來亞、香港諸地. 美、英、澳大利亞、中華民國俱宣戰於日，軸心國亦宣戰於美.
至一九四二年四月，日本、泰國幾盡得緬甸、馬來亞、荷屬東印度群島、新加坡、拉包爾諸地，盟軍盡皆披靡. 五月，奪緬甸全境，陷菲律賓；帝國水師亦得勝於南海、爪哇海暨印度洋，復以空軍炸達爾文. 時盟軍取勝者，唯一月中國戰日本於長沙矣.
大西洋、北阿非利加
美利堅既宣戰於軸心國，遂益彊其海運於英吉利，以拒德國. 德水師始擊美舟楫於大西洋彼岸，所賴者潛艇也. 一九四二年一月，德師大舉擊英吉利於北阿非利加；至二月，英軍始拒德師於加查拉戰線.
聯合國共同宣言
初，希氏征蘇俄甚急，英吉利即會美利堅於一九四一年八月，訂大西洋憲章，以護諸民之權，並促列邦繁榮. 日本既進兵於太平洋，一九四二年一月，美、英、蘇、中，並廿二邦暨政府，相訂聯合國共同宣言，重申大西洋憲章之要旨. 蘇府雖訂約，實弗踐其言，既和日本，復邀美英相攻法蘭西，以緩東歐羅巴之急；唯美英以準備未周，未應斯氏所求.
亞細亞暨太平洋
四月，美利堅杜立德率轟炸機群空襲東京，一振軍民士氣. 五月，日本欲登陸新畿內亞島巴希亞領，佔莫士比港，以斷美、澳聯繫；唯珊瑚海一役，盟國終阻日水師進兵. 杜立德既襲東京，日遂謀奪中途島，計誘美利堅航空母艦來援，既欲殲太平洋艦隊大部，復佔阿留申群島，以脅美謀和. 然五月，日水師符節涵義，為美利堅所悉；美師應日方略，六月大破日師於中途島海域. 日航空母艦，驟失其四，戰力大折.
日更方略，欲以陸軍奪莫士比港；美利堅則欲進兵所羅門群嶼，以奪瓜達爾卡納爾島，並擊日師於拉包爾. 七月，美師始進；歷二月，日撤莫士比港區之兵，聚軍固守瓜島. 美、日歷殊死戰，凡六月，終逐日師.
時盟軍亦起兵緬甸：一九四二年末，攻若開邦失利，折損甚眾，翌年五月始退兵；另，編印度兵為緬甸遠征軍特種部隊，襲擾日師，四月下旬乃有所獲.
東歐羅巴
時軸心國、蘇聯鏖戰於東線，既擊蘇軍於刻赤半島、哈爾科夫，復欲奪高加索油田暨庫班. 六月，分南方集團軍為二，曰A、B集團軍，分兵攻頓河、高加索東南側窩瓦河域. 蘇聯固守斯大林格勒；十一月德師陷之，迭遇城鎮戰. 時蘇聯亦謀乘冬反攻，同月圍敵於斯城，曰天王星行動；又戰德師於熱澤夫，敗績. 唯德師之勢，已成強弩之末，至翌年二月，蘇軍終奪斯大林格勒，降德師第六軍達十萬之眾，軸心國殘兵敗走. 唯德、蘇同月戰於哈爾科夫，至三月，德師十折其四，終得地於庫爾斯克.
西歐羅巴、地中海暨北阿非利加
一九四一年十一月，盟國起兵於北阿非利加，翌年一月，克服德義佔地，曰十字軍行動. 五月，英吉利奪維希法國領馬達加斯加，以絕日本之望. 同月，隆美爾率德義聯師，出利比亞，逐同盟聯師退埃及；六月，軸心、同盟相持於阿拉曼，盟軍唯憑海運，以資軍需；軸心聯師終未能取埃及. 八月十九日，盟國攻迪耶普於法蘭西北岸，唯敗於德師.
亞細亞暨太平洋
一九四三年五月，盟軍戰日本於阿留申諸島. 十月，擊日師於拉包爾暨鄰近諸島，以斷日本供給；十一月，攻吉爾伯特暨馬紹爾群島. 至一九四四年三月末，終竟全功，又滅日據點於特魯克島. 四月，盟軍攻西新畿內亞區.
一九四三年十一月，中、日戰於常德. 翌年三月，日本圍英吉利於英帕爾、科西瑪；至五月，日軍折損極重，英師乘勢反擊，七月日師終不敵，敗回緬甸. 十月，中、美聯師攻日本於滇西、緬北；至年末，圍日師於密支那，翌年八月復取之. 一九四四年四月，日本進兵豫、湘、桂，曰一號作戰，至六月已奪河南，復進兵長沙、衡陽，國軍與之俱.
東歐羅巴
一九四三年春夏，東線無戰事，唯戰雲密布. 七月五日，德意志大舉出師自庫爾斯克區；唯盟軍侵西西里於七月九日，希特勒屢干戰局，蘇軍固守，以計誘殲敵，德師戰一週，終無功而退. 十二日，蘇軍反攻；八月，起兵自斯摩棱斯克、第聶伯河. 德師敗績，固守之計告破，蘇方士氣大振.
年末，蘇軍攻德師於列寧格勒，時列城之圍，歷二載有餘；翌年一月，終解其圍. 又逐北方集團軍於波羅的海區. 五月下旬，復克里米亞於烏克蘭，軸心國聯師潰退. 蘇聯兵臨羅馬尼亞，方為敵聯師所拒.
地中海、大西洋
一九四三年七月九日，同盟國聯師自北阿非利加進西西里島，戰一月，敗義軍，大搜墨索里尼. 九月，盟軍兵至義大利半島，義府急請降. 德意志速遣兵，圖奪義國土，又設兵以拒守，並救墨索里尼至德佔區，另立義大利社會共和國. 盟軍歷數戰，至十一月中，方戰德師於冬季防線. 翌年一月，盟軍屢興戰事，至六月，德師退守北方防線，四日，盟軍入羅馬.
時德潛艇空群出，戰無制限. 一九四三年五月，盟軍掌新技以制潛艇，德水師攻勢終竭.
開羅會議、德黑蘭會議
一九四三年十一月，亞太、東歐、義大利戰事方酣. 美總統富蘭克林羅斯福、邱吉爾、蔣中正議於開羅，共商戰後日國土處置. 羅氏、邱氏復會斯大林於德黑蘭，議決戰略並終戰事. 西方盟國許於斯氏，翌年進兵歐陸；蘇聯亦允諾，德意志敗降三月內，宣戰於日.
西歐羅巴暨義大利
蘇聯屢促盟國另闢戰線，以緩東線之害. 一九四四年六月六日，盟國聚陸、海、空軍合二百八十餘萬，登陸於諾曼第，其用兵之鉅，世所僅見；歷二月餘，折軍士幾近十四萬，終奪北法蘭西之地. 八月十五日，盟軍又自義大利編師，進兵南法蘭西. 時法民組小隊，號法國抵抗運動，暗助同盟國聯師，德師弗能抗. 八月廿五日，盟軍克復巴黎，東進以驅德師；凡四月，德人迭失法國、比利時、盧森堡、荷蘭諸要地. 唯九月空降荷蘭之略，盟軍敗績，遂暫止侵北德意志之計. 盟軍陸師緩近德意志，與敵相持於阿登區.
同年八月，盟國另遣兵伐北義大利，至亞平寧山哥德防線，為德將凱塞林所阻，戰四月，未能克義國全境.
東歐羅巴
九月蘇師入南斯拉夫，軸心國師勢孤，共產黨鐵托領游兵抗德，其勢益雄；蘇聯又助北塞爾維亞游兵，以抗塞國傀儡. 十月廿日，終復貝爾格萊德. 廿九日，蘇聯大舉進兵匈牙利，至翌年二月，入布達佩斯. 蘇師屢戰屢捷，唯戰芬蘭者莫能進，相持於卡累利阿地峽；至一九四四年九月，乃止戰. 芬蘭退地，以復一九四〇年止戰之界. 芬國旋戰德意志，翌年四月逐之.
亞細亞暨太平洋
一九四四年六月，美利堅連戰於馬里亞納、帛琉諸地，復戰日本於菲律賓海，每攻必勝. 東條英機罪己，七月乃辭日相職. 美利堅同月奪塞班島，八月克關島、天寧島，乃建機場，逕遣空師擊日本土. 十月美師戰日本於雷伊泰灣，重挫日水師. 同月，戰於雷伊泰島，至年末，日喪師四萬九千人，終弗能抗.
止戈歐陸
一九四四年十二月，德師復出於阿登區，曰突出部之役，以奪安特衛普港，既止西方盟國東進，且間東、西盟國，以為緩兵之計；至翌年一月，終無功而還. 十二月時，盟軍亦戰於義大利，唯久戰未能破德師. 一九四五年一月，蘇聯亦自波蘭進，兵臨奧德河，陷東普魯士. 四日，美、英、蘇領袖會於雅爾達，議決德意志降，則分而治之；且許蘇聯保蒙古獨立，以獲斯氏守德黑蘭之諾，宣戰於日本.
二月蘇聯入西里西亞、波美拉尼亞. 西方同盟聯師亦進萊茵河域；翌月，終渡萊水，復圍德師於魯爾. 四月，三路盟軍皆有進境：月初，破德師於義大利，進德國西側；十三日，蘇軍陷維也納，戰三日，兵臨柏林，希特勒固守柏林；二十五日，東、西盟國會師易北河.
時美總統羅斯福薨於四月十二日，副總統杜魯門繼職. 義國游兵執墨索里尼，至二十八日，復槍決之；駐義德師遂降於翌日. 三十日，蘇師佔德意志國會大樓，希氏自戕，鄧尼茨繼其位，五月七日德府草降於漢斯，八日再署降書. 故雖蘇、德戰至十一日方止，仍稱歐戰勝利於八日.
兵降日本
另，同年一月，美師登呂宋島，三月克復馬尼拉，以少勝多，日師屢戰屢敗，折損甚眾. 殘部纷退人煙稀少處. 五月，澳大利亞等部登婆羅洲，奪其油田. 英、美、華亦聯師擊日本於北緬甸，至五月三日，英吉利得仰光. 三月至六月，美師連克硫磺、沖繩諸島，日師唯恃其勇，終不敵美水師、火器之優. 四月至六月，湘西會戰起，中國亦謀反攻.
美利堅既近日本土，復遣轟炸機群炸燬日本城鎮；又以潛艇斷其供給. 七月十一日，盟國領袖會於德國波茨坦，訂波茨坦協定，以定德意志之處置，並令日本速降，以許日本保其國，其民仍得自由. 日本雖敗勢已呈，仍寄望於蘇日中立條約，弗應之. 八月六日，美利堅投原子彈於廣島，三日後復投彈於長崎. 蘇聯亦攻滿洲於八日，敗關東軍，奪庫頁島、千島群島. 十五日，日皇裕仁敕降，九月二日，日本署降書於美艦密蘇里號. 二次大戰自德意志侵波蘭起，歷六載，至此方休.
軍民之折
二戰凡六年，同盟、軸心交戰，槍炮之餘，俱施轟炸之術. 戰火以外，復有饑、疫、屠之禍，亡者合六千萬，軍、民佔比二、四. 德意志行納粹主義，因優勝劣汰之名，廣置集中營，行夷滅異族之政；猶太、斯拉夫、羅拇諸族，俱在其列. 亦置納粹以為無用者於其中，計有心、智、軀殘者，以至同性戀者、共濟會眾、耶和華見證人等. 營中可供役者，役之；不可者輒殺之. 終納粹之政，殺猶太人有六百萬之數. 日本侵華，計有南京屠殺數十萬，三光政策二百七十萬等. 納粹以外，各國亦設集中營，視國際公約如無物，日本、蘇聯之集中營，奴役戰俘，竟各折盟國十之二、軸心國十之六. 同盟諸國於德國紐倫堡設軍事法庭，以檢軸心國之暴行，民情激憤，黎元共誅. 二戰之禍首，俱獲其罪，賊首伏誅，餘皆下獄.
聯合國肇建
二戰為禍之烈，世人深受其害. 一戰以降，諸國嘗設國際聯盟，唯美利堅弗應之，軸心國、蘇聯亦棄其盟籍. 二戰時，同盟諸國訂聯合國宣言；一九四五年四至六月，諸國復會於美利堅舊金山，終訂聯合國憲章，以保天下之太平、萬民之公義. 中、英、美、法、蘇，既為聯合國創設之國，亦為安全理事會常任理事國. 雖冷戰之勢起，尚能避世界大戰再啟.
冷戰之端
二戰之初，軸心兵鋒正盛，盟國唯互助方能拒敵；以至戰勝，復因利害故，相互傾軋. 蘇聯欲擴共產主義於天下，以為共主，東歐諸國皆為其所控；美則推行「馬歇爾計劃」，金援英、法等國，企圖力保西歐，免共產革命延及己身. 東、西相抗於中歐、巴爾幹，陳兵前沿，謂之鐵幕. 納粹既亡，盟國則裂德意志之土，以為東德、西德；日本戰敗，盟國亦裂其侵佔之朝鮮、越南，以為北韓、南韓、北越、南越，北南雙方各列軍前線，以致交兵. 冷戰之勢，復遍及天下.
兵工之技
二戰各國俱欲爭雄，槍炮、車輛、飛機、艦艇之利，更甚於一戰；戰術之創新，可謂空前. 德意志初戰皆捷，所賴者出其不意、攻其無備；更得工技之長，多用裝甲車輛，力行迅猛，復配空師以為一體，此所謂閃電戰之義也. 飛行之器既見其利，後世陸戰、海戰更得其用. 德意志戰於大西洋，嘗以潛艇成群，謂之狼群，為後世所歎喟；美利堅雖折戰艦於珍珠港，唯航空母艦、潛艇得保，此亦勝日本之關鍵也，故二戰後，大艦巨炮之略漸廢. 二戰每有長技之物，皆用於戰，雷達、飛彈等物，皆廣用於後世；原子彈之用，後世畏其滅世之禍，雖諸強國競相開發，終弗用之，僅相脅於冷戰也.
箕子
箕子，名胥余，殷之宗室也，姓子氏.
任昉
永明初，衛將軍王儉領丹陽尹，復引爲主簿. 儉雅欽重昉，以爲當時無輩. 遷司徒刑獄參軍事，入爲尚書殿中郎，轉司徒竟陵王記室參軍，以父憂去職. 性至孝，居喪盡禮. 服闋，續遭母憂，常廬于墓側，哭泣之地，草爲不生. 服除，拜太子步兵校尉、管東宮書記.
箕子
公乃文丁之子、帝辛之叔也. 帝辛立，官太師，封於箕. 帝辛性殘，好酒淫樂，嬖於婦人. 公每正色以勸，帝怒，囚而為奴. 周武王克殷，公乃得釋. 武王嘗問政於公，事見《尚書·洪範》. 周封建諸侯，以公為朝鮮侯. 朝鮮為禮儀之邦，自箕子始. 又數載，箕子朝宗周，過殷墟，見其宮室崩毀，傷. 乃賦麥秀之詩.
任昉
昉雅善屬文，尤長載筆，才思無窮，當世王公表奏，莫不請焉. 昉起草卽成，不加點竄. 沈約一代詞宗，深所推挹. 明帝崩，遷中書侍郎. 永元末，爲司徒右長史.
箕子
孔子贊曰：「殷有三仁：微子去之，箕子為之奴，比干諫而死」.
任昉
高祖克京邑，霸府初開，以昉爲驃騎記室參軍. 始高祖與昉遇竟陵王西邸，從容謂昉曰：「我登三府，當以卿爲記室. 」昉亦戲高祖曰：「我若登三事，當以卿爲騎兵. 」謂高祖善騎也. 至是故引昉，符昔言焉. 昉奉牋曰：「伏承以今月令辰，肅膺典策，德顯功高，光副四海，含生之倫，庇身有地；況昉受教君子，將二十年，咳唾爲恩，眄睞成飾，小人懷惠，顧知死所. 昔承清宴，屬有緒言，提挈之旨，形乎善謔，豈謂多幸，斯言不渝. 雖情謬先覺，而迹淪驕餌，湯沐具而非弔，大廈構而相驩. 明公道冠二儀，勳超邃古，將使伊周奉轡，桓文扶轂，神功無紀，化物何稱. 府朝初建，俊賢驤首，惟此魚目，唐突璵璠. 顧己循涯，𢉴知塵忝，千載一逢，再造難答. 雖則殞越，且知非報. 」
梁臺建，禪讓文誥，多昉所具. 高祖踐阼，拜黃門侍郎，遷吏部郎中，尋以本官掌著作.
天監二年，出爲義興太守. 在任清潔，兒妾食麥而已. 友人彭城到溉，溉弟洽，從昉共爲山澤遊. 及被代登舟，止有米五斛. 旣至無衣，鎮軍將軍沈約遣裙衫迎之. 重除吏部郎中，參掌大選，居職不稱. 尋轉御史中丞，秘書監，領前軍將軍. 自齊永元以來，秘閣四部，篇卷紛雜，昉手自讎校，由是篇目定焉.
六年春，出爲寧朔將軍、新安太守. 在郡不事邊幅，率然曳杖，徒行邑郭，民通辭訟者，就路決焉. 爲政清省，吏民便之. 視事朞歲，卒於官舍，時年四十九. 闔境痛惜，百姓共立祠堂於城南. 高祖聞問，卽日舉哀，哭之甚慟. 追贈太常卿，諡曰敬子.
昉好交結，獎進士友，得其延譽者，率多升擢，故衣冠貴遊，莫不爭與交好，坐上賓客，恒有數十. 時人慕之，號曰任君，言如漢之三君也. 陳郡殷芸與建安太守到溉書曰：「哲人云亡，儀表長謝. 元龜何寄？指南誰託？」其爲士友所推如此. 昉不治生產，至乃居無室宅. 世或譏其多乞貸，亦隨復散之親故. 昉常歎曰：「知我亦以叔則，不知我亦以叔則. 」昉墳籍無所不見，家雖貧，聚書至萬餘卷，率多異本. 昉卒後，高祖使學士賀縱共沈約勘其書目，官所無者，就昉家取之. 昉所著文章數十萬言，盛行於世.
昉撰《雜傳》二百四十七卷，《地記》二百五十二卷，文章三十三卷.
昉第四子東里，頗有父風，官至尚書外兵郎.
海東青
海東靑，猛禽也. 屬隼科，又名白隼、海青，古爲肅愼之神. 清末大儒黃尊憲詩《夜起》曰：「正望鷄鳴天下白，又驚鵝擊海東靑」，寓俄人侵掠也. 馴之則能搏走兔，擊天鵝，故獵者貴之. 然其獲難甚也，金元之世，罪人有能獲而進之者，則赦宥之. 遼天祚帝嗣，役女眞以供之，不能堪，遂畔，立金國. 其裔滿洲，至今以爲圖騰焉.
據
分類:今顎類
新潟卌八
NGT48，日本歌姬團體也，立於平成廿七年八月廿一日. 秋元康作其歌詞. 其名出新潟縣新潟市.
伍子胥
伍子胥者，楚人也，名員. 員父曰伍奢. 員兄曰伍尚. 其先曰伍舉，以直諫事楚莊王，有顯，故其後世有名於楚.
楚平王有太子名曰建，使伍奢為太傅，費無忌為少傅. 無忌不忠於太子建. 平王使無忌為太子取婦於秦，秦女好，無忌馳歸報平王曰：「秦女絕美，王可自取，而更為太子取婦. 」平王遂自取秦女而絕愛幸之，生子軫. 更為太子取婦.
無忌既以秦女自媚於平王，因去太子而事平王. 恐一旦平王卒而太子立，殺己，乃因讒太子建. 建母，蔡女也，無寵於平王. 平王稍益疏建，使建守城父，備邊兵.